ΑΝΤ.ΑΡ.ΣΥ.Α. Βύρωνα-Παγκρατίου: Η εξουσία δεν είναι ποτέ «ώριμο φρούτο»\nΗ εξουσία δεν είναι ποτέ «ώριμο φρούτο»\nΣύμφωνα με ένα σχήμα που έχει αρχίσει να κυριαρχεί σε ορισμένους χώρους της Αριστεράς, η κυβέρνηση Σαμαρά σύντομα θα έρθει αντιμέτωπη με τις ανυπέρβλητες αντιφάσεις που τη διαπερνούν, θα πάρει αντιλαϊκά μέτρα που θα προκαλέσουν νέες εκρήξεις της λαϊκής οργής και θα καταρρεύσει. Σε αυτή την περίπτωση, η εξουσία θα έρθει στα χέρια της Αριστεράς, ως ώριμο φρούτο, και κατά συνέπεια δεν μένει τίποτε άλλο να γίνει παρά η εκμετάλλευση του χρόνου που μένει για την καλύτερη προετοιμασία της αριστερής διακυβέρνησης, με την εξαίρεση της οικοδόμησης των αναγκαίων πράξεων αλληλεγγύης για να αποφευχθεί η ανθρωπιστική καταστροφή.\nΣίγουρα ορισμένες πλευρές της συγκυρίας υποστηρίζουν μια τέτοια εκτίμηση. Η εμφανής λυκοφιλία ανάμεσα στα κόμματα του κυβερνητικού συνασπισμού, η εσωτερίκευση των αντιφάσεων σε ορισμένους από τους συνεταίρους, η τεράστια πίεση από την Τρόικα για παραδειγματική πλήρη συμμόρφωση με τις μνημονιακές απαιτήσεις σε πείσμα των κυβερνητικών διαθέσεων για επαναδιαπραγμάτευση, αλλά και η έρπουσα κοινωνική καταστροφή, όλα αυτά όντως δίνουν την εικόνα μιας κυβέρνηση ασταθούς που θα εξαντλήσει μικρό μέρος της εντολής της.\nΑπό την άλλη, όμως, δεν μπορούμε να παραβλέψουμε ότι αυτή η κυβέρνηση θα προσπαθήσει να εμπεδώσει τη δική της πολιτική και να συγκροτήσει τις δικές της συμμαχίες. Θα προσπαθήσει να καθησυχάσει τις δυνάμεις του πλούτου και της αγοράς μέσα από την πολυπόθητη επιτάχυνση της απορρόφησης ευρωπαϊκών πόρων. Θα δώσει μάχη για πέσει περισσότερο τραπεζικό χρήμα στην αγορά. Θα πιέσει για μια μικρή χαλάρωση των ρυθμών ώστε να κρατήσει το εκλογικό της ακροατήριο.\nΠάνω από όλα, αυτή η κυβέρνηση θα επενδύσει στο ίδιο το κλίμα της αποκαρδίωσης που φέρνει η κρίση και η αναδίπλωση σε έναν ατομικό αγώνα για επιβίωση, αλλά και στην απογοήτευση από το ότι δεν μπόρεσε να υπάρξει ανατροπή στις 17 Ιούνη αλλά μνημονιακή κυβέρνηση. Επενδύει στην παθητικοποίηση και την εξατομίκευση αλλά και – είτε το ομολογεί είτε όχι – στη στροφή μέρους της αγανάκτησης στον κοινωνικό κανιβαλισμό του φασιστικού κινήματος. Ταυτόχρονα, οι συστημικές δυνάμεις κερδίζουν και χρόνο και για την αναμόρφωση μιας νέας κεντροαριστεράς ως εναλλακτικής κυβερνητικής λύσης.\nΜε αυτά τα δεδομένα η προοπτική του ώριμου φρούτου αρχίζει και ξεθωριάζει. Άλλωστε, ούτε οι πολιτικοί σεισμοί των δύο πρόσφατων εκλογών ήταν το αποτέλεσμα μιας διαδικασίας που «ωρίμασε». Αντίθετα, ήταν το αποτέλεσμα ενός παρατεταμένου, πρωτότυπου, πολύμορφου λαϊκού ξεσηκωμού, μια παρατεταμένης εξέγερσης μέσα από την οποία πολύ πλατιά τμήματα της κοινωνίας όχι μόνο διαμαρτυρήθηκαν αλλά και ένιωσαν ότι είχαν τη δύναμη να αλλάξουν τα πράγματα. Ήταν αυτή η αυτοπεποίθηση του αγώνα και η ριζοσπαστικοποίηση μέσα από τη συλλογική δράση που τροφοδότησε και τις πολιτικές μετατοπίσεις και όχι η απλή βίωση των επιπτώσεων της κρίσης. Αντίθετα, όπου λαϊκά και μικροαστικά στρώματα απλώς βίωσαν την κρίση χωρίς συμμετοχή σε συλλογικές πρακτικές, το αποτέλεσμα ήταν συχνά φοβική, συντηρητική ή ακόμη και ακροδεξιά αναδίπλωση.\nΑκριβώς γι’ αυτό το λόγο δεν υπάρχει περίπτωση πολιτικής ανατροπής χωρίς να έχει προηγηθεί κλιμάκωση των κοινωνικών συγκρούσεων, νέος γύρος μεγάλων αγωνιστικών αντιπαραθέσεων, οργάνωση της παράλληλης κοινωνίας του αγώνα και της αλληλεγγύης, διαμόρφωση νέων και πιο αποφασιστικών στη σύγκρουση με την κυρίαρχη πολιτική δομών λαϊκής αυτοοργάνωσης.\nΤις ανατροπές δεν τις κάνουν «κοινωνικές τάσεις» αλλά συλλογικά υποκείμενα συγκροτημένα μέσα στην ίδια την πρακτική του δικού τους αγώνα για την επιβίωση και τη χειραφέτηση.\nΑναρτήθηκε από ΑΝΤΑΡΣΥΑ Βύρωνα Παγκρατίου στις 6:56:00 μ.μ.


GR POST: Μέτρα απελπισίας… πολιτικές διαφωνίες και κυβερνητικές παλινωδίες\nδιαφωνεί με το πνεύμα και τις πολιτικές της Ευρώπης, λόγω των δικών της πολιτικών της πεποιθήσεων.\nΣέρνει, δηλαδή, έναν ολόκληρο λαό προς τα βράχια, πιστή στις Αριστερές ουτοπίες και στις απαρχαιωμένες ιδεοληψίες της κι οδηγεί εξ αυτών τις όποιες διαπραγματεύσεις σε αποτυχία.\nΕίναι σαφές κι όλα τα μηνύματα που έρχονται από τις Βρυξέλλες κι αλλαχού αυτό καταδεικνύουν, ότι δηλαδή, η κυβέρνηση Τσίπρα – Καμμένου δεν έχει καμιά διάθεση να προχωρήσει σε δομικές μεταρρυθμίσεις που θ’ αλλάξουν την εικόνα του οικονομικού μοντέλου της χώρας.\nΔεν υπάρχει πολιτικός παράγοντας από όλα τα σημεία του πλανήτη που να μην επισημαίνει ότι η Ελλάδα πρέπει να μεταρρυθμιστεί.\nΟυσιαστικά σημαίνει λιγότερο δημόσιο, λιγότερη κρατική παρεμβατικότητα, λιγότερη… δημιουργική ασάφεια, λιγότερη αμπελοφιλοσοφία.\nΚι όμως εμείς εκεί.\nΚολλημένοι με όσα μας έφτασαν στο σημείο που βρισκόμαστε.\nΤην ίδια ώρα στο εσωτερικό, η κυβέρνηση εκδίδει πράξη νομοθετικού περιεχομένου για να μεταφερθούν επειγόντως τα διαθέσιμα των ΟΤΑ, Ταμείων και όλων των κρατικών φορέων στην Τράπεζα της Ελλάδος, ώστε να πληρωθούν μισθοί και συντάξεις, στεγνώνοντας ακόμη περισσότερο την οικονομία.\nΤην ώρα που ομολογείται ότι δεν συμφωνούμε επειδή έχουμε πολιτικές διαφορές με την Ε.Ε. στέλνουμε με τις ενέργειές μας το μήνυμα ότι «τα χρήματα τελειώνουν»!\nΤο λέμε επισήμως! Το φωνάζουμε!\nΤότε, για ποιον λόγο να κλείσουν τη διαπραγμάτευση οι δανειστές, ακόμη και στο υποθετικό ενδεχόμενο που πολιτικά έρθουν στις … «κόκκινες» γραμμές της δικής μας κυβέρνησης;\nΓια ποιον λόγο να μη καθυστερούν, γνωρίζοντας ότι εμείς είμαστε σε τραγική κατάσταση κι ότι οι περίφημες… «κόκκινες» γραμμές δεν μπορεί να έχουν μεγάλες αντοχές;\nΑκόμη κι αν θεωρητικά έχει στόχο η κυβέρνηση να έρθει σε πλήρη ρήξη με τους δανειστές της χώρας, γιατί δεν το έκανε μόλις ανέλαβε και σε τελική ανάλυση για ποιον λόγο υπέγραψε στις 20 Φεβρουαρίου την παράταση του μνημονίου, που η ίδια εν συνεχεία δεν εφαρμόζει;\nΤουλάχιστον, αν δεν το έπραττε, θα είχε τα χρήματα που είχε αφήσει η προηγούμενη κυβέρνηση στα ταμεία, για να κάνει κάποιους μικρούς ελιγμούς.\nΤώρα τι δυνατότητες έχει για ρήξη χωρίς δεκάλεπτο του ευρώ στα ταμεία και με τα αποθεματικά όλων των οργανισμών, νοσοκομείων, ΟΤΑ κλπ να έχουν γίνει μισθοί δημοσίων υπαλλήλων και συντάξεις;\nΝα πούμε και κάτι άλλο που καταδεικνύει την απίστευτη κυβερνητική ανεπάρκεια;\nΤο θέμα του εσωτερικού δανεισμού θα μπορούσε να το είχε λύσει με απολύτως πολιτικό τρόπο και χωρίς ν’ ανοίξει μύτη.\nΜε δεδομένο ότι το δημόσιο είναι αυτό που επιχορηγεί τα ταμεία, θα μπορούσε να μη καταβάλλει επιχορήγηση σε όσα έχουν διαθέσιμα, χωρίς να τα αναγκάζει νομοθετικά να τα στείλουν στην Τράπεζα της Ελλάδος.\nΔυο απλές υπογραφές χρειαζόντουσαν.\nΤου Σκουρλέτη και του Στρατούλη.\nΌμως δεν το έκαναν κι η απόλυτη μπατιριά της χώρας έγινε βούκινο σ’ όλη την υφήλιο.\nΌχι, δηλαδή, ότι δεν το ήξεραν οι πάντες, αλλά άλλο είναι να λες διαπραγματεύομαι με μια σχετική κι εικονική άνεση κι άλλο «διαπραγματεύομαι» με άδειες τσέπες…\nΔεν το έκαναν βυθισμένοι στις ιδεοληψίες τους.\nΜη τυχόν και τους πουν ότι αθετούν τις προεκλογικές αηδίες που έλεγαν κι ότι η «πρώτη φορά Αριστερά» δεν καταβάλλει επιχορήγηση στα ταμεία.\nΈτσι, προτίμησαν να πυροβολήσουν τα πόδια τους …\nΑυτή η έκδοση ΠΝΠ, μας φέρνει σε ακόμη πιο δύσκολη θέση για τον όποιο αναμενόμενο έντιμο συμβιβασμό.\nΚι όσο καθυστερούμε τη συμφωνία προβάλλοντας –τώρα- πολιτικές διαφωνίες, τόσο πιο επώδυνος θα είναι ο συμβιβασμός που όλοι θα πληρώσουμε.\nΟ πρωθυπουργός υποσχέθηκε μια καλύτερη και πιο αποτελεσματική κυβέρνηση.\nΣαφώς –όπως πολλά άλλα- δεν το εννοούσε…\nΑναρτήθηκε από Νίκος Γ. Σακελλαρόπουλος στις 1:19 μ.μ.


Συνελήφθη 35χρονος ημεδαπός στα Ιωάννινα για οφειλές προς το Δημόσιο | gigafm.gr\nBy user / in Ήπειρος, Ιωάννινα / on Σάββατο, 04 Φεβ 2012 03:30 ΜΜ / 0 Comment / 189 views\nΕκκρεμούσαν σε βάρος του χρέη προς το δημόσιο πάνω από 166.000 ευρώ. Συνελήφθη, σήμερα (03-02-2012) το πρωί, στα Ιωάννινα, από αστυνομικούς της Υποδιεύθυνσης Ασφάλειας Ιωαννίνων, 35χρονος ημεδαπός, ιδιοκτήτης βιοτεχνίας αθλητικών ειδών, για μη καταβολή χρεών προς το Δημόσιο κατ’ εξακολούθηση. Το ύψος των οφειλών του 35χρονου ανέρχεται στο χρηματικό ποσό των 166.721,66 ευρώ. Ο συλληφθείς θα οδηγηθεί στον κ. Εισαγγελέα Πρωτοδικών Ιωαννίνων. Κατηγορείται για παράβαση των διατάξεων του άρθρου 25 του Ν. 1882/90, όπως πλέον ισχύει μετά την τροποποίηση με το άρθρο 3 παρ. 1 του Ν.3943/11 «Μη καταβολή χρεών προς το Δημόσιο».\nTagged as: Ιωάννινα Συλληψη μή καταβολή ΦΠΑ


Η αδελφότητα της σπηλιάς (μέρος ΙΕ')\nΟι μονάζοντες άφησαν πίσω τους και άλλα ίχνη, ορισμένα από τα οποία φανερώνουν όψεις της καθημερινότητας τους. Έτσι, γνωρίζουμε ότι χρησιμοποιούσαν υποζύγια, από τις δέστρες που βρίσκονται λαξευμένες στο νοτιοδυτικό τοίχωμα της σπηλιάς, αμέσως αριστερά της εισόδου.\nΤο νοτιοδυτικό τοίχωμα της σπηλιάς και δύο δέστρες που βρίσκονται λαξευμένες εκεί.\nΣτην ίδια επιφάνεια βράχου που φέρει τις δέστρες, διατηρούνται και παλιά σκαλίσματα. Μεταξύ δύο σταυρών, διακρίνεται ένα σχέδιο που, ιδωμένο από κάποιες γωνίες, θυμίζει κεφαλή γενειοφόρου άνδρα...\n...ενώ λίγα μέτρα πιο αριστερά σώζεται το αβέβαιης χρονολόγησης σκάλισμα πελαργού, συνοδευόμενο από ασυνήθιστων χαρακτηριστικών πρόσωπο, που μας απασχόλησαν σε προηγούμενη ενότητα. Δυστυχώς, ολόκληρη η συγκεκριμένη επιφάνεια βράχου έχει υποστεί τη φθορά του χρόνου και των ανθρώπων, με αποτέλεσμα οι λεπτομέρειες αυτών και άλλων σκαλισμάτων να έχουν πλέον αλλοιωθεί.\nΌμως, οι πιο ζωηρές αναμνήσεις βρίσκονται εγγεγραμμένες αλλού. Πρόκειται για γραφές, χαραγμένες στο σταλακτιτικό υλικό ενός από τα κοιλώματα της σπηλιάς.\nΈνα μέρος των χαραγμάτων.\nΟι γραφές αυτές είναι πολύ δυσανάγνωστες. Αιτία δεν είναι μόνο οι αιώνες, που έχουν απαλύνει, και σε ορισμένα σημεία σβήσει τα χαράγματα, αλλά και οι γραφικοί χαρακτήρες, που χαρακτηρίζονται από στρυφνοί έως ακατάληπτοι. Γιατί, δεν πρόκειται για γραφές ενός μόνο ανθρώπου, αλλά για διαφορετικές ομάδες γραμμάτων, που έχουν χαραχθεί από διαφορετικούς ανθρώπους, διαφορετικών εποχών.\nΑπό κάποια χαράγματα αναγνωρίζονται μόνο μεμονωμένα γράμματα.\nΑναγνωρίζονται μερικοί χαρακτήρες του ελληνικού αλφαβήτου.\nΑπό κάποια άλλα διαβάζονται τα περισσότερα γράμματα, δίχως όμως να βγαίνει κάποιο νόημα.\nΜόνο μία φράση, που απαντάται χαραγμένη δύο φορές, είναι σχετικά ευανάγνωστη.\nΗ φράση «νικολις χω_ματ(;)ας εγραψε τωτα» απαντάται δύο φορές. Στη δεξιά\nφωτογραφία, εκτός από τμήμα της φράσης, διακρίνεται και η χρονολογία "1801".\nΛίγο ψηλότερα, εντός πλαισίου, διακρίνονται οι χρονολογίες "1805" και "1814" μεταξύ δυσανάγνωστων λέξεων. Μοιάζει σαν κάποιος που παρέμεινε στο χώρο της σπηλιάς από το 1805 ως το 1814 -κάποιος ασκητής μάλλον- να χάραξε το πλαίσιο με το περιεχόμενο του για λόγους αναμνηστικούς.\nΤο πλαίσιο με τις γραφές και οι χρονολογίες "1805" και "1814" εντός του.\nΥπάρχουν και παλαιότερα χαράγματα. Σε κάποιο σημείο απαντάται η χρονολογία "1713".\nΗ χρονολογία "1713" ανάμεσα σε άλλα, δυσανάγνωστα χαράγματα.\nΠαλαιότερη, όμως, όλων είναι η χρονολογία "1675", χαραγμένη χαμηλά στη σταλακτιτική επιφάνεια.\nΤώρα, και για να συμπληρώσουμε λίγο την εικόνα, μπορεί όλα αυτά τα χαράγματα να είναι ηλικίας αιώνων, ωστόσο δεν αποτελούν έργο των μοναζόντων στη μονή της σπηλιάς. Η μονή της σπηλιάς, όπως θα δούμε, είχε ήδη διαλυθεί στα τέλη του 16ου αιώνα, πολύ πριν χαραχθούν οι χρονολογίες που συναντήσαμε. Εκείνο που προκύπτει από διάφορα στοιχεία είναι ότι κατά περιόδους στο χώρο έζησαν μεμονωμένοι ή οργανωμένοι σε μικρές ομάδες ασκητές και μετά τη διάλυση της μονής. Κάποιοι από τους ασκητές εκείνους ήταν που χάραξαν τις γραφές. Όσο για το κοίλωμα της σπηλιάς όπου εντοπίζονται οι τελευταίες, είναι γνωστό από παλιές περιγραφές ότι στο βάθος του λίμναζε κάποτε νερό. Φαίνεται, λοιπόν, ότι ασκητές διαφορετικών εποχών χάρασσαν τη σταλακτιτική επιφάνεια υπό το φως κεριών και λυχναριών, καθώς εισχωρούσαν στο κοίλωμα για να συλλέξουν νερό.\nΕίναι πιθανό ο χρόνος να έχει σβήσει και άλλες, παλαιότερες γραφές στο ίδιο σημείο, αναγόμενες στην εποχή της μονής της σπηλιάς. Πολλά από τα χαράγματα μόλις που διακρίνονται πια, λόγω της συνεχούς εναπόθεσης κρυσταλλικών αλάτων με το πέρασμα των αιώνων. Και είναι χαρακτηριστικό ότι όσο πιο χαμηλά κοιτάζει κανείς στη σταλακτιτική επιφάνεια τόσο πιο παλιές και φθαρμένες χρονολογίες ανακαλύπτει. Χαρακτηριστική, επίσης, είναι η συνάφεια των χαραγμάτων αυτών με τη σχετική περιγραφή του Τσελεμπί «...Στα μάρμαρα, που αποτελούν τα τοιχώματα τους (των τούνελ της σπηλιάς), είναι χαραγμένοι ολόκληροι κατάλογοι με τα ονόματα των σοφών, που κάποτε πέρασαν από το υπόγειο αυτό διδασκαλείο...». Μόλις 6-7 χρόνια πριν το "1675" που συναντήσαμε χαραγμένο είχε επισκεφτεί ο Τσελεμπί τη σπηλιά (το οδοιπορικό του στην Ελλάδα είχε διαρκέσει από το 1667 ως το 1670). Και, ασφαλώς, ο Τούρκος περιηγητής θα είχε δει και άλλα χαράγματα, που θα σώζονταν ακόμα στο χώρο κατά την επίσκεψη του.\nΠώς είμαστε βέβαιοι ότι τα συγκεκριμένα χαράγματα είναι έργο ασκητών;\nΜα, πέρα από τους σταυρούς που συνοδεύουν τις γραφές, ανάλογα χαράγματα απαντώνται και στα εκκλησίδια.\nΚαι άλλες ακατανόητες γραφές, στο εσωτερικό των εκκλησιδίων.\nΔιακρίνεται στο κέντρο η λέξη «εφυλαξε». Χαραγμένα λίγο πιο χαμηλά,\nαναγνωρίζονται τα ψηφία "1" και "6", μέρη πιθανώς κάποιας χρονολογίας.\nΤώρα, ας παραμείνουμε σιωπηλοί μέσα στη σιγαλιά της σπηλιάς. Έχουμε μιλήσει για κτίσματα, για χαράγματα, για τοιχογραφίες. Όλα αυτά μας μεταφέρουν σημαντικές πληροφορίες για το παρελθόν του τόπου, όμως οι πληροφορίες και οι όποιες αναλύσεις τους δεν αρκούν από μόνες τους.\nΚάποτε, ένα μικρό ρυάκι στάλαζε στο δεξί τοίχωμα της σπηλιάς, μετά την είσοδο. Ας σιωπήσουμε για λίγο και ας προσπαθήσουμε να ακούσουμε το τραγούδι.


Δημιουργήθηκε : Παρασκευή, 23 Μάρτιος 2018 09:10\nΗ ομιλία μου στο Ιδρυτικό Συνέδριο του Κινήματος Αλλαγής\nΤο ιδρυτικό συνέδριο του Κινήματος Αλλαγής είναι το δεύτερο μεγάλο βήμα στην πορεία ανόρθωσης της μεγάλης δημοκρατικής παράταξης.\nΤο πρώτο, η εκλογή επικεφαλής το Νοέμβριο, υπήρξε απόλυτα πετυχημένο και ανάλογη συνέχεια αξιώνουν οι 212.000 πολίτες που αγκάλιασαν το εγχείρημα μας.\nΤο κέντρο βάρους του συνεδρίου μας, εκ των πραγμάτων, βρίσκεται στις προγραμματικές θέσεις με αιχμή το νέο κοινωνικό συμβόλαιο που παρουσιάστηκε πριν από λίγο.\nΣυμμετείχα στην ομάδα συντονισμού για το νέο κοινωνικό συμβόλαιο με τον Φίλιππο Σαχινίδη και τον Κώστα Γάτσιο και θέλω να κάνω μια καίρια επισήμανση.\nΤόσο το επικαλυπτικό κείμενο του Γιώργου Καμίνη που είναι η εισαγωγή στο πρόγραμμα, όσο και αυτό του κοινωνικού συμβολαίου, αποτελούν μαζί ένα επαρκές θεωρητικό υπόβαθρο για την προγραμματική μας πρόταση που μας ενώνει όλους.\nΜε δυο λόγια, στην Ελλάδα του 2009 ούτε μπορούμε ούτε πρέπει να γυρίσουμε.\nΠρέπει να κοιτάξουμε μπροστά για να μην χάσουμε άλλη μια δεκαετία και βασική προϋπόθεση γι αυτό είναι να αναγνωρίσουμε με θάρρος τα αίτια που μας οδήγησαν στην κρίση. Αυτό λένε με αναλυτική επάρκεια τα κείμενα μας, αλλά αυτό δε φτάνει.\nΕπιβάλλεται να προχωρήσουμε στην επεξεργασία συγκεκριμένων θέσεων για μείζονα ζητήματα, που συγκροτούν ένα ριζοσπαστικό πολιτικό πρόγραμμα.\nΑναφέρω ενδεικτικά κάποια παραδείγματα.\nΤι κάνουμε με τον ΕΝΦΙΑ. Εδώ υπάρχει και μια διαφωνία μου με το κείμενο. Ο ΕΝΦΙΑ πιστεύω πρέπει να πάει εξ’ ολοκλήρου στην αυτοδιοίκηση και να αποτελέσει το οικονομικό υπόβαθρο για να υπάρξει διακριτός κοινωνικός προϋπολογισμός στους Δήμους με την αποκέντρωση όλων των προνοιακών πολιτικών.\nΝα επαναθεμελιώσουμε δηλαδή το κοινωνικό κράτος στο πλησιέστερο στον πολίτη επίπεδο όπως γίνεται στον ανεπτυγμένο κόσμο εδώ και δεκαετίες με απόλυτη επιτυχία.\nΔημιουργήθηκε : Πέμπτη, 22 Μάρτιος 2018 17:42\nΗ φορολογική πολιτική της Κυβέρνησης Τσίπρα έχει κριθεί αμετάκλητα και είναι τραγική.\nΣε συνδυασμό με το φορο-ασφαλιστικό Κατρούγκαλου παίρνει χαρακτηριστικά φορολογικής βαρβαρότητας.\nΑυτό καταγράφουν οι πρόσφατες εκθέσεις του ΟΟΣΑ και της EUROSTAT με τις θλιβερές πρωτιές της χώρας το 2017 στην υπερφορολόγηση.\nΑυτό βιώνουν όλοι όσοι ζουν στην Ελλάδα και όχι στον κόσμο τους.\nΗ Κυβέρνηση ΣΥΡΙΖΑΝΕΛ μέσα σε 3 χρόνια απέδειξε το χαρακτήρα της.\n•Βρήκε τρόπους να κατάσχει μισθούς, συντάξεις και λογαριασμούς των 1000 ευρώ, αλλά στο κυνήγι του λαθρεμπορίου καυσίμου, ποτών και τσιγάρων βαθμολογείται με μηδέν.\n•Επιβάρυνε δυσανάλογα τους πιο αδύναμους αφού η σχέση έμμεσων/άμεσων φορών από το 1.15 που ήταν έφτασε στο 1,33 όσο και τις ένδοξες μέρες της περιόδου 2004-09, που τόσο αγαπάει ο κ. Τσίπρας.\n•Αύξησε όλους ανεξαίρετα τους συντελεστές άμεσης και έμμεσης φορολογίας, αλλά τα δημόσια έσοδα μειώθηκαν. Οι αιτίες βρίσκονται στην απόκρυψη εισοδημάτων, την κάμψη της ιδιωτικής κατανάλωσης και την εξάντληση της φοροδοτικής ικανότητας φυσικών και νομικών προσώπων.\n•Παρά τις ρυθμίσεις επί ρυθμίσεων και την καταιγίδα των κατασχέσεων τα ληξιπρόθεσμα χρέη προς το Δημόσιο έφθασαν στα 102 δισ ευρώ εκ των οποίων τα 43,5 δισ δημιουργήθηκαν επί των ημερών τους. Η ρεαλιστική εκτίμηση είναι στο τέλος του 2018 τα ληξιπρόθεσμα θα έχουν διπλασιαστεί σε σχέση με το 2014.\nΑυτή είναι η φορολογική πολιτική της Κυβέρνησης Τσίπρα: σκληρή, άδικη, αντιαναπτυξιακή, αναποτελεσματική και παντελώς αδιέξοδη.\nΤο μόνο που μπορούν να περιμένουν οι πολίτες από αυτή την Κυβέρνηση είναι να φέρει πιο κοντά τη μείωση των συντάξεων και του αφορολόγητου οδηγώντας ακόμα περισσότερους σε φτωχοποίηση.\nΣε αυτή την πραγματικότητα ο κ. Τσίπρας ονειρεύεται και διαλαλεί την αυταπάτη της καθαρής εξόδου από το πρόγραμμα.\nΚαμία καθαρή έξοδος δεν υπάρχει με την κοινωνία γονατισμένη παρά μόνο αυτή της Κυβέρνησης του κ. Τσίπρα .\nΣυνέντευξη μου στην ΕΡΤ Κοζάνης\nΔημιουργήθηκε : Τετάρτη, 21 Μάρτιος 2018 16:57\nΣυνέντευξη στην ΕΡΤ Κοζάνης και στον δημοσιογράφο Μάκη Νασιάδη\nΔημιουργήθηκε : Τρίτη, 06 Μάρτιος 2018 16:06\nΗ πρώτη εκτίμηση της ΕΛΣΤΑΤ για αύξηση του ΑΕΠ μόλις 1,4% το 2017, έρχεται να επιβεβαιώσει για πολλοστή φορά ότι η Κυβέρνηση Τσίπρα είναι ανίκανη να ανταποκριθεί στο κεντρικό ζητούμενο της χώρας, την ανάπτυξη.\nΗ προβλεπόμενη από όλους τους Διεθνείς οργανισμούς ανάπτυξη 8-8,5% την τριετία 2015-17 πρακτικά μηδενίστηκε.\nΠρόκειται για θλιβερές επιδόσεις δεδομένης της ανάκαμψης της Ευρωζώνης και των χαμηλών τιμών πετρελαίου.\nΟι συνέπειες στην απασχόληση και στα μη εξυπηρετούμενα δάνεια είναι συγκεκριμένες και οδυνηρές και τις βιώνει η συντριπτική πλειοψηφία του ελληνικού λαού και η πραγματική οικονομία.\nΟι μόνοι που έχουν κάθε λόγο να τρίβουν τα χέρια τους είναι οι δανειστές και οι τραπεζίτες, εγχώριοι και ξένοι.\nΟι δανειστές γιατί πήραν ως εγγύηση τον έλεγχο της δημόσιας περιουσίας για 99 χρόνια και εξασφάλισαν την αποπληρωμή των τόκων των δανείων μέχρι το 2022 με τα υπερβολικά πρωτογενή πλεονάσματα.\nΑυτά που η Κυβέρνηση Τσίπρα εξασφαλίζει με την υπερφορολόγηση, το φορο-ασφαλιστικό και τον καταιγισμό των κατασχέσεων.\nΟι ξένοι τραπεζίτες γιατί πήραν δώρο από την Κυβέρνηση Τσίπρα 6,5 δισ ευρώ προϊόν κερδοσκοπίας τους στα ελληνικά ομόλογα.\nΟι εγχώριοι τραπεζίτες γιατί πήραν τις τράπεζες αντί πινακίου φακής με το δημόσιο να ζημιώνει 25 δισ ευρώ.\nΑυτός είναι ο απολογισμός της τριετίας Τσίπρα, γενναιόδωροι στους τραπεζίτες, ευχάριστοι στους δανειστές, ακατάλληλοι για τη χώρα.\nΔημιουργήθηκε : Πέμπτη, 01 Φεβρουάριος 2018 18:03\n• Τα ληξιπρόθεσμα χρέη προς το Δημόσιο έφτασαν τα 102 δις ευρώ.\n• 4 εκατομμύρια φορολογούμενοι οφείλουν στην εφορία\n• 1 εκατομμύριο πολίτες γνώρισαν τις κατασχέσεις και 1,7 εκ απειλούνται\n• 1 εκατομμύριο νοικοκυριά και επιχειρήσεις ζουν με …δόσεις.\nΔημιουργήθηκε : Τρίτη, 23 Ιανουάριος 2018 15:21\nΔημιουργήθηκε : Τετάρτη, 17 Ιανουάριος 2018 16:51\nΗ Πρόεδρος του ΠΑΣΟΚ και επικεφαλής του Κινήματος Αλλαγής Φώφη Γεννηματά επίμονα και συστηματικά προτείνει το ζήτημα της μείωσης των πρωτογενών πλεονασμάτων να αποτελέσει εθνική γραμμή.\nΟ κ. Τσίπρας δεν ακούει γιατί προτιμά τις δηλώσεις ευρωπαίων αξιωματούχων για να δώσει υπόσταση στο success story του.\nΤα πρώτα στοιχεία όμως εκτέλεσης του κρατικού προϋπολογισμού τον διαψεύδουν και εγείρουν μείζονα ερωτήματα για την πορεία της χώρας στη συνέχεια.\nΤο Υπουργείο Οικονομικών εδώ και 2 μήνες συγκρίνει την εκτέλεση του προϋπολογισμού 2017 με τα στοιχεία που έχει συμπεριλάβει στον προϋπολογισμό του 2018.\nΗ πραγματική σύγκριση όμως των αποτελεσμάτων γίνεται με όσα είχε προβλέψει η Κυβέρνηση στο δικό της προϋπολογισμό του 2017 πριν 13 μήνες και βέβαια με όσα το Μεσοπρόθεσμο Πρόγραμμα (Μάιος 2017) περιλαμβάνει.\nΑπό την απλή παράθεση των στοιχείων στο πιο κάτω Πίνακα προκύπτουν τεράστιες αποκλίσεις που δεν αλλάζουν ακόμα κι αν στο πρωτογενές πλεόνασμα υπολογισθεί το κοινωνικό μέρισμα του Δεκεμβρίου.\n13-1-2018 Συνέντευξη στο TOP CHANNEL\nΔημιουργήθηκε : Κυριακή, 14 Ιανουάριος 2018 16:59\nΣυνέντευξη στo TOP CHANNEL στην εκπομπή MANUFACTUM και στην δημοσιογράφο Ρίτα Τσιούρα.\nΔημιουργήθηκε : Κυριακή, 31 Δεκέμβριος 2017 22:24\nΓια πολλοστή φορά ο κ. Τσίπρας κοροϊδεύει τους αγρότες


Συγκλονίζει ο Σπυρόπουλος: Η μάχη με τον κορονοϊο και το «ευχαριστώ» σε γιατρούς και νοσηλευτές | Ειδησεις\nΣυγκλονίζει ο Σπυρόπουλος: Η μάχη με τον κορονοϊο και το «ευχαριστώ» σε γιατρούς και νοσηλευτές\nΟ ηθοποιός Κώστας Σπυρόπουλος, ανέβασε στο Instagram φωτογραφίες, μέσα από το νοσοκομείο, όπου έδωσε τη δική του σκληρή μάχη με τον κορονοιό.\n02/05 / 2021 17:03\nΤον δικό του τρόπο να ευχηθεί Καλή Ανάσταση σε όλους βρήκε ο Κωνσταντίνος Σπυρόπουλος, ο οποίος υπανθυμίζεται οτι βρίσκεται στο νοσοκομείο δίνοντας τη δική του μάχη με το κορονοϊό ε΄δω και αρκετές μέρες και μάλιστα σε σοβαρή κατάσταση.\nΜε ανάρτηση του στο Instagram έγραψε\n1 Μαίου, Ανάσταση. Μετά από 17 ημέρες στο νοσοκομείο και 10 προηγούμενες στο σπίτι. Παλεύοντας με βαριά πνευμονία του covid-19. Βασικό συναίσθημα η βαθιά ευγνωμοσύνη για τους γιατρούς, νοσηλευτές και νοσοκομειακό προσωπικό του Ερυθρού Σταυρού, που με απόλυτη αυταπάρνηση επιτελούν το έργο τους για να επιτευχθεί το μέγιστο. Ένα δημόσιο νοσοκομείο καλύτερο από οποιοδήποτε ιδιωτικό-σε όλα.\n17 ημέρες που οι σκέψεις εναλλάσσονται με ρυθμούς τρελούς, που ή απελπισία και ο φόβος καταρρακώνουν. Που η τόσο απαραίτητη αισιοδοξία εμφανίζεται μόνο στιγμιαία και όλα αναθεωρούνται.\nΕκεί ξεκινά ο Πολιτισμός: στην προσπάθεια του ανθρώπου να σώσει τον άνθρωπο. Nα του δώσει πίσω τη ζωή του. Εκεί που, ανάμεσα σε μάσκες οξυγόνου, μονοκλωνικά αντισώματα, κορτιζόνες, κακές αξονικές και δυνατές αντιβιώσεις, χορηγείται και η ελπίδα. Εκεί, που το κλίμα είναι επιχειρησιακό και νοσηλευτές"αστροναύτες" με νεοαποκτημένα μηχανήματα υψηλής ροής οξυγόνου (high flow) μάχονται να σε απομακρύνουν από τη διασωλήνωση.\nΣας ευχαριστώ μέσα από την καρδιά μου έναν ένα ξεχωριστά. Τους γιατρούς μου Μαρία Δαφνή, Φωτεινή Τσιουραντάνη, Ζωή Προγκάκη, Νίκο Φέτση, Δανιήλ Ναζαρη, Βασιλική Παπανικολάου , Μιχάηλ Κοκκινοπλίτη καθώς και τον προσωπικό γιατρό και φίλο Τάκη Μπεχράκη. Τους νοσηλευτές Ελένη Μαρκοπούλου, Αγγελική Ζουλάκη, Πηνελοπη Δαγρέ, Αναστασία Συρογιάννη, Χρυσοβαλάντη Πατηθρα, Ειρήνη Γαλάνη, Άννα Τσιάρα ,Αναστασία Κούτρα, Ελευθερία Πλατιά, Ευαγγελία Γατζούδη, Ελεάνα Κώτση, Σοφία Παπαγεωργίου, Κατερίνα Παππά, Ελένη Γυριχίδη και Κατερίνα Γιωτοπούλου.\nΕύχομαι Καλή Ανάσταση σε όλους με υγεία :το απόλυτο αγαθό.\nΧριστίνα Μπόμπα: Η τούρτα με τα δίδυμα για τα γενέθλια του Σάκη Τανιμανίδη\nΠέτρος Ίμβριος: “Έχω δεχθεί σεξουαλικές παρενοχλήσεις κυρίως από άντρες”


Σταυρούλα Αλαφάκη: Δεν υπάρχει καμία ένδειξη ότι ο «Covid-19» μεταδίδεται στα ζώα από τον άνθρωπο - Ενυπόγραφα\nΕΝΥΠΟΓΡΑΦΑ, Τρίτη 24 Μαρτίου 2020 - 14:18 0 5 min read\nΣε μία πρωτόγνωρη κατάσταση όπως αυτήν την οποία ζούμε, η ροή των πληροφοριών που δεχόμαστε είναι καταιγιστική! Δεν ξέρεις πότε είναι αληθείς και πότε φλερτάρουν με τη μυθοπλασία. Πηχυαίοι, σοκαριστικοί, παραπλανητικοί τίτλοι για να δημιουργούνται εντυπώσεις, πολλές φορές λανθασμένες. Ο φόβος ο οποίος, δικαίως, μας έχει καταλάβει είναι κακός σύμβουλος και στόχος για να κερδηθούν «click» και θα πρέπει, όπως πάντα, πριν εντυπωσιαστεί το θυμικό μας να λειτουργήσει η λογική μας. Ελέγχουμε τις πηγές, ψάχνουμε λίγο (έως πολύ!) παραπάνω και ακούμε τους ειδικούς.\nΓράφει η Σταυρούλα Αλαφάκη*\nΟ φονικός ιός έχει αλλάξει τη ζωή μας, ας μην αλλάξει, χωρίς λόγο, και τη στάση μας απέναντι στους τετράποδους φίλους μας. Έχουν ακουστεί πολλά, παρά τα περιορισμένα δεδομένα τα οποία έχουμε. Με βάση αρμόδιους φορείς, όπως η WSAVA1 (World Small Animal Veterinary Association), το CDC2 (Centers for Disease Control and Prevention) και η FECAVA3 (Federation of European Companion Animal Veterinary Association) με τα έως τώρα δεδομένα, δεν υπάρχουν στοιχεία τα οποία να υπαγορεύουν ότι τα ζώα συντροφιάς μπορούν να μολυνθούν, να νοσήσουν ή να μεταδώσουν τον ιό. Aυτό το οποίο προκύπτει είναι ότι η διάδοση του ιού γίνεται μόνο από άνθρωπο σε άνθρωπο μέσω μικροσταγονιδίων από αναπνευστικές εκκρίσεις.\nΣημειώνεται ότι σε έρευνα η οποία διεξήχθη από τα διακριμένα κτηνιατρικά εργαστήρια IDEXX Laboratories4, παίρνοντας δείγματα από 3.500 ζώα (55% σκύλοι, 41% γάτες και 4% άλογα) από περιοχές στις οποίες εμφανίστηκαν, με μεγάλη συχνότητα, κρούσματα ανθρώπων με «Sars-Cov-2» (π.χ. Σιάτλ – Η.Π.Α., Νότια Κορέα), τα PCR real time tests, προέκυψαν για όλα τα ζώα αρνητικά.\nΣχολιάστηκε αρκετά επίσης η ύπαρξη ή μη, θετικού κρούσματος αναφορικά με τον σκύλο της γυναίκας που νόσησε από «Sars-Cov-2» στο Hong Kong. Πριν από λίγες μέρες μάλιστα, ο υπέργηρος (17 ετών) και ήδη ταλαιπωρημένος από υποκείμενα νοσήματα σκυλάκος, πέθανε. Ο θάνατός του δεν συνδέεται με τον «Covid-19» παρότι διάφοροι τίτλοι σχετικών άρθρων φρόντισαν να προβάλλουν κάτι τέτοιο για δημιουργία εντυπώσεων.\nΌπως αναφέρεται αναλυτικά σε δελτίο του Πανελλήνιου Κτηνιατρικού Συλλόγου5 αλλά και σε άρθρο του «Forbes»6, τα ασθενώς θετικά tests, ακολούθησαν αρνητικά tests, δεν εμφανίστηκε κανένα κλινικό σύμπτωμα και ως εκ τούτου δεν μπορεί να συνδεθεί με κάποιο τρόπο ο θάνατος του ζώου με τον συγκεκριμένο ιό. Αναφορικά δε με τα (γνωστά εδώ και πολλά χρόνια) είδη του κορωνοϊού (τονίζεται ότι οι κορωνοϊοί είναι μεγάλη κατηγορία ιών και δεν τους μάθαμε τώρα μέσω του «Sars-Cov-2») τα οποία προκαλούν την εντερίτιδα του σκύλου ή τη λοιμώδη περιτονίτιδα της γάτας, oι ιοί αυτοί αφορούν αποκλειστικά τα είδη αυτά, ανήκουν σε εντελώς διαφορετική οικογένεια από αυτήν του νέου κορωνοϊού, δεν μεταδίδονται στον άνθρωπο και μπορούν να μεταφερθούν μόνο μεταξύ του ίδιου είδους (από σκύλο σε σκύλο ή από γάτα σε γάτα).\nΗ αναβάθμιση της εφαρμογής των βασικών κανόνων υγιεινής και δημόσιας υγείας την οποία προκαλεί η διάδοση του «Sars-Cov-2» είναι εύλογο να εντάσσει και την επαφή με τα ζώα. Όχι γιατί αυτά παίζουν κάποιον ιδιαίτερο ρόλο στη διάδοση του ιού αλλά γιατί και στο δικό τους δέρμα, όπως στο δικό μας, όπως φυσικά, σε πολλές άλλες επιφάνειες μπορεί να επικαθήσει ο ιός εάν αυτά έχουν εκτεθεί σε μολυσμένο περιβάλλον. Συμπεριφερόμαστε στα ζωάκια όπως συνηθίζουμε πλέον στην καθημερινότητά μας αναφορικά με τους συνανθρώπους μας.\nΌπως αναφέρει και ο καθηγητής της έδρας Μικροβιολογίας και Λοιμωδών Νοσημάτων του Α.Π.Θ., Σπυρίδων Κρήτας7: «τα ζώα δεν αποτελούν πηγή μόλυνσης του “Covid-19”, ούτε νοσούν από αυτό, και οι άνθρωποι είναι απόλυτα ασφαλείς, όταν χειρίζονται δεσποζόμενα ή αδέσποτα ζώα, αρκεί να τηρούν τα βασικά μέτρα υγιεινής, όπως π.χ. το πλύσιμο των χεριών, πριν και αφού αγγίξουν ζώα, το φαγητό τους ή αντικείμενα της ατομικής υγιεινής τους και να αποφεύγουν να τα φιλάνε. Το ζώο μπορεί να δράσει μόνο ως μηχανικός φορέας του ιού. Σκεφτείτε, για παράδειγμα, ένας άνθρωπος με κορωνοϊό να φταρνιστεί ή να βήξει πάνω σε ζώο και αυτό μετά να το χαϊδέψει κάποιος άλλος. Είναι το ίδιο που συμβαίνει και με το κινητό μας τηλέφωνο ή άλλες επιφάνειες και γι’ αυτό απαιτούνται όλοι οι κανόνες υγιεινής». Αποφεύγουμε την κοινωνικοποίηση του ζώου μας στην καθημερινή του βόλτα, όπως εύστοχα σημειώνει και η πρόεδρος της Ελληνικής Κτηνιατρικής Εταιρείας και μέλος του Ινστιτούτου Pasteur, Μαρία Λινού.\nΕπαναλαμβάνεται ότι δεν υπάρχει καμία ένδειξη ότι ο «Sars-Cov-2» μεταδίδεται στα ζώα από τον άνθρωπο, ούτε πως εμφανίζουν νοσηρότητα ή μεταδοτικότητα.\nΓια ό,τι μας απασχολεί ή μας προβληματίζει, δεν ανατρέχουμε σε τυχαίες πηγές του διαδικτύου. Ενημερωνόμαστε από τις ιστοσελίδες των επίσημων φορέων και απευθυνόμαστε στον κτηνίατρό μας.\nΚλείνοντας, ας σκεφτούμε λίγο τα αδεσποτάκια και την αλλαγή που υπέστη η καθημερινότητά τους. Έκλεισαν οι επιχειρήσεις εστίασης στις οποίες συνήθως έβρισκαν τροφή, περιορίστηκαν στο ελάχιστο οι μετακινήσεις και έχασαν πιθανά τους ανθρώπους τους. Αυτούς οι οποίοι τα φρόντιζαν προσφέροντας τους νερό και φαγητό πέρα από την αγάπη και το ενδιαφέρον.\nΑς μην τα ξεχάσουμε αυτές τις δύσκολες μέρες. Ας μην κάνουμε βόλτα για να τα βρούμε, αν αυτό δεν είναι δυνατό. Δεν κοστίζει τίποτα όμως να βάλουμε έξω από την πόρτα μας μπωλ φαγητού και νερού. Εντάξει, ίσως κοστίζει κάτι η τροφή τους… Κοστίζει όμως η προσφορά σε αυτόν που έχει ανάγκη; Ανάμεσα σε όλες τις προμήθειες που παίρνουμε για εμάς, ας σκέφτουμε και τα πλασματάκια αυτά τα οποία εξαρτώνται αποκλειστικά από την καλή μας διάθεση! Και αν κάτι μας «κολλούν» με ευκολία είναι μόνο αγάπη!!!\n* Μαθηματικός, διοικητικό στέλεχος Κτηνιατρικής Κλινικής, στέλεχος της δημοτικής παράταξης «Νέα Αρχή για την Αγία Παρασκευή»\nTags #Covid-19 #Κατοικίδια ζώα #Σταυρούλα Αλαφάκη\nΕπιστολή συμπαράστασης CEMR προς ΚΕΔΕ για τα θύματα & τους πληγέντες από τις πυρκαγιές


Kington: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Kington\nKington: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Kington); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Kington, Herefordshire).\nΠροσφορές τελευταίας στιγμής για Kington\nΨάχνετε για άμεση κράτηση σε κάποιο ξενοδοχείο (Kington); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Kington. Ταξιδιώτες όπως εσείς έγραψαν 817 κριτικές και δημοσίευσαν 945 αυθεντικές φωτογραφίες για ξενοδοχεία (Kington) στο TripAdvisor.


Ελαφριά διογκώσιμη στάση ένα λεμονάδας πόρτα και μια μακράς διαρκείας έκταση παραθύρων\nΜεγάλες Εικόνας : Ελαφριά διογκώσιμη στάση ένα λεμονάδας πόρτα και μια μακράς διαρκείας έκταση παραθύρων Καλύτερη τιμή\nΔιογκώσιμη στάση λεμονάδας\ndia 3m, 4m ψηλά\nΜια πόρτα και ένα παράθυρο\nΠροσαρμοσμένη στάση λεμονάδας σκηνών διαφήμισης διογκώσιμη για την επίδειξη\nΌταν η επιχείρησή σας παρευρίσκεται σε μια σημαντική εμπορική έκθεση, μπορείτε προετοιμασμένος με έναν ζωηρόχρωμο και καλά σχεδιασμένο διογκώσιμο θάλαμο ή ένα περίπτερο στους ανθρώπους attrack. Η δημιουργική ομάδα σχεδίου μας μπορεί συνήθεια να χτίσει έναν διογκώσιμο θάλαμο που θα βοηθήσει να οδηγήσει τους επισκέπτες στα προϊόντα σας.\n1. Όταν πρέπει να χρησιμοποιηθεί, να ανοίξει τον ανεμιστήρα και να διογκώσει, κατόπιν να το στερεώσει με τα σχοινιά και sandbags.\n2. Το ξεφουσκώστε όταν δεν χρησιμοποιείται και τίθεται στην τσάντα αποθήκευσής μας.\n3. Οποιεσδήποτε από τις ιδέες σας μπορούν να πραγματοποιηθούν. Πρέπει ακριβώς να μας πείτε τις ιδέες σας και θα κάνουμε τα ικανοποιητικά προϊόντα.\n1. Το υλικό μας είναι πυρκαγιά αντιστέκεται και αμόλυβδος, και έχει περάσει το CE, το EN, εξασφάλιση υψηλή - ποιότητα και μακράς διαρκείας χρόνος.\n2. Ειδικεμένος στα διογκώσιμα προϊόντα πάνω από 7 έτη, με τους πεπειραμένους και επαγγελματικούς σχεδιαστές και τα μέλη προσωπικού παραγωγής.\nΤύπος 1 πόρτα και 1 παράθυρο\n3. Εάν επιβεβαιώσετε τη διαταγή, θα κάνουμε το τιμολόγιο αιτήσεων για να περιλάβουμε τις λεπτομέρειες διαταγής και πληρωμής.\n4. Θα αρχίσουμε την παραγωγή επάνω στην παραλαβή της πληρωμής κατάθεσης.\nΑ: Σύμφωνα με την ποσότητα διαταγής. Τακτικά, 1 κομμάτι διαρκεί περίπου μια εβδομάδα, και η μεγάλη ποσότητα διαρκεί περίπου έναν μήνα. Εντούτοις, μπορεί να είναι ανάλογα με το σχέδιο και το μέγεθος.\nΑ: Μπορέστε να είστε παράδοση από σαφή αεροπορικώς ή θαλασσίως.


Infinity War: το Longest Day της Marvel - Typos-i.gr\nInfinity War: το Longest Day της Marvel\nΔημοσιευση: 23-05-2018, 00:05\nTo 1962 o Κεν Άνακιν, του οποίο οι κινηματογραφικές ικανότητες πλησίαζαν αυτές του συμπαντικού συνονόματου Σκαϊγουόκερ, σκηνοθέτησε την ταινία «Longest day», την πιο επική πολεμική ταινία για τον Β’ Παγκόσμιο, μαζί με το σοβιετικό Osvobojdenie που ήταν όμως μίνι σειρά.\nΦέτος, ίσως το μεγαλύτερο comic saga, το Infinity war της Marvel, μεταφέρθηκε στη μεγάλη οθόνη, ως ταινία των Avengers. Η ταινία είναι επικών διαστάσεων, από όλες τις απόψεις. Ωστόσο, δεν έχει τόσο μεγάλη σχέση με το κόμικ που κράτησε 32 ολόκληρα τεύχη, σε έξι ενότητες.\nΔεν μπορούσε άλλωστε να γίνει μια ταινία, ακριβώς στα βήματα του κόμικ. Θα ήταν κάπως αντιεμπορική η φιλοσοφική προσέγγιση στο καλό και στο κακό, την οποία κάνουν (ναι, το κάνουν) οι δημιουργοί της ιστορίας.\nΑτάκες του Νίτσε και του Άλφρεντ Τένισον, ήρωες που αποστασιοποιούνται από τις ανθρώπινες αδυναμίες και προκλήσεις, συμπαντικές οντότητες που πλακώνονται για το κέφι τους, αδιαφορώντας για τους ανθρώπους και τα προβλήματά τους. Όχι πάντα όμως, γιατί ο «τροχός» γυρνάει αρκετά συχνά, όχι σε αρκετά ανεκτά πλαίσια για μια κινηματογραφική παραγωγή που θέλει (και μπορεί) να ξετινάξει διάφορα ρεκόρ, εμπορικά κυρίως.\nΤο Infinity War στο σινεμά λοιπόν, είναι κυρίως μια ταινία με δίπολα: καλοί σούπερ ήρωες εναντίον υπερδιαστημικού κακού. Ο Θάνος, όχι εκ του Θανάσης, ούτε το γνωστό, ατρόμητο κολοκυθάκι, είναι ένας μπρούταλ τύπος που κατέχει διαστημικές δυνάμεις. Είναι επίσης κάπως παρεξηγημένη προσωπικότητα.Τον γνωρίσαμε πρώτη φορά στους κινηματογραφικούς Guardians of the Galaxy, όπου (και) εκεί, κυνηγούσαμε «πέτρες της αιωνιότητας».\nΑυτά τα πανίσχυρα αντικείμενα (λέμε τώρα…), αντιστοιχούν μόλις σε μια ενότητα των κόμικς. Επίσης, παρότι οι παρά τω Θάνω είναι πολύ μοβόροι και μακιγιαρισμένοι σαν μέλη των Behemoth, η ταινία ακολουθεί μια πιο μανιχαϊστική εκδοχή των πραγμάτων.\nΕπίσης, μέχρι στιγμής (γιατί του χρόνου θα δούμε το δεύτερο μέρος), έχουμε δει μόνο τους… πεζικάριους, από την πλευρά των καλών. Στη μάχη της Αιωνιότητας, οι σούπερ ήρωες που έχουμε γνωρίσει μέχρι τώρα είναι κάπως… κομπάρσοι και υπαξιωματικοί στα σχέδια των πραγματικών αρχηγών. Άγνωστο αν οι σεναριογράφοι των επόμενων Avengers θα συστήσουν τύπους που κρατάνε πιο κεντρικούς ρόλους στα κόμικς (πχ, τον κύριο Άνταμ Γουόρλοκ) ή άλλες συμπαντικές οντότητες που κάνανε ένα μικρό περασματάκι μόνο, από το πρώτο Guardians.\nTo σίγουρο είναι ότι δεν θα χάσετε αν δείτε το Avengers:Infinity War, το οποίο σήμερα Τετάρτη, παίζεται για τελευταία φορά φέτος στο Odeon Paralimnio, καθότι την blockbuster θέση του έχει πάρει ήδη ο Deadpool ο 2ος, μαζί με ένα ακόμα spinoff του Πολέμου των Άστρων: τον Σόλο…\nΟι τελευταίοι Avengers στις 25 ΑπριλίουΚυκλοφόρησε το trailer του Endgame\nκρούσμα Εκλογές πρόγραμμα ήπειροσ Μουσική καιρόσ Κρουσμα περιφερεια Ηπειροσ Ιωαννινα κορονοιος ειδήσεις θεάτρο μπάσκετ Ιωάννινα πανεπιστήμιο Ποδόσφαιρο ποδόσφαιρο δήμοσ εμβόλιο ΠΑσ covid ΣΥΡΙΖΑ ποδοσφαίρο ειδησεις πανδημία Σχολείο καιρός καιροσ σύριζα ηπειρος σχολείο Ήπειρος πανεπιστημιο Ήπειροσ Συριζα Νέα θεατρο Καιρός εκλογές Πανδημία ιωαννινα περιφέρεια κορονοϊός ΝΔ ΠΑΣ τηλεόραση Ιώαννινα νεα Ιωαννίνα Τηλεόραση συριζα Άρτα Ειδήσεις ήπειρος αστυνομία ΓΙάννενα ειδήσεισ ποδοσφαιρο πασ Αστυνομία δήμος Γιάννενα ηπειροσ προγράμμα Ηπειρος εμβολίο καιρος νέα ιώαννινα μουσική ιωάννινα πας Πανεπιστήμιο θέατρο Γιαννενα Περιφέρεια Εμβολιο γιάννενα Δήμος Πρόγραμμα Κρούσμα κρουσμα ιωαννίνα δημος Αρτα ροκενρολ Δημος Νεα ειδησεισ Θέατρο νδ πανδημια άρτα γιαννένα αρτα γιαννενα αστυνομια νεά


Vanves: Αναζήτηση ξενοδοχείων\nΔείτε ξενοδοχεία για Vanves στο χάρτη\nVanves: Εξερευνήστε την πόλη\nVanves: Αυτός ο φιλόξενος προορισμός έχει κάτι για όλους. Όσο είστε εδώ, απολαύστε δραστηριότητες όπως κολύμπι. Οι επισκέπτες δεν θα βρουν πολλά γνωστά αξιοθέατα στην περιοχή (Vanves), αλλά δεν θα χρειαστεί να πάνε μακριά, για να επισκεφτούν μέρη όπως: Πύργος του Άιφελ και Καθεδρικός Νοτρ Νταμ. Στα δημοφιλή αξιοθέατα στη γύρω περιοχή συμπεριλαμβάνονται: Αψίδα του Θριάμβου και Galeries Lafayette.\nVanves: Πού να μείνετε\nΕίτε σκοπεύετε να μείνετε πολύ, είτε μόνο για ένα σαββατοκύριακο, ο προορισμός αυτός (Vanves) έχει καταλύματα για κάθε τύπο ταξιδιώτη. Υπάρχουν 6 ξενοδοχεία στην περιοχή (Vanves) και μπορείτε να βρείτε έως και 10472 προσφορές δωματίων στη Hotels.com, ορισμένες εκ των οποίων με έκπτωση έως και 70%. Έχουμε τιμές δωματίων που ξεκινούν από 16 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Vanves, καθώς και στη γύρω περιοχή:\nVanves: Τρόποι μετάβασης\nΠετάξτε σε: Παρίσι (ORY-Ορλί), 11,9 χλμ. από το κέντρο της πόλης (Vanves). Το κοντινότερο μεγάλο αεροδρόμιο είναι: Παρίσι (CDG-Αερολιμένας Roissy-Charles de Gaulle) και βρίσκεται 29 χλμ. μακριά. Vanves-Malakoff Station: Είναι ο κοντινότερος σταθμός τρένων και βρίσκεται 0,5 χλμ. από το κέντρο της πόλης.\nVanves: Τι να δείτε στη γύρω περιοχή\n• Πύργος του Άιφελ (4,1 χλμ. από το κέντρο της πόλης)\n• Καθεδρικός Νοτρ Νταμ (5,7 χλμ. από το κέντρο της πόλης)\n• Αψίδα του Θριάμβου (5,8 χλμ. από το κέντρο της πόλης)\n• Galeries Lafayette (6,6 χλμ. από το κέντρο της πόλης)\n• Ανάκτορο των Βερσαλιών (12,1 χλμ. από το κέντρο της πόλης)\nVanves: Πότε να πάτε


ΕΣΠΑ 2016: Ποιες είναι οι νέες δράσεις για την επιχειρηματικότητα » Global News\nGlobal News » Ειδήσεις » ΕΣΠΑ 2016: Ποιες είναι οι νέες δράσεις για την επιχειρηματικότητα\nΣε επτά ανέρχονται οι νέες προσκλήσεις του ΕΣΠΑ στο πεδίο της επιχειρηματικότητας, που θα ανακοινωθούν, μέχρι το τέλος του ... έτους, όπως ανακοίνωσε ο υφυπουργός Οικονομίας Αλέξης Χαρίτσης. Ο υφυπουργός ανέφερε σε συνέντευξη Τύπου ότι, πέραν από το β' κύκλο των πρώτων δράσεων, αναμένονται οι εξής προσκλήσεις: - Έχει ήδη εκδοθεί η πρόσκληση για την αναβάθμιση των επαγγελματικών προσόντων εργαζομένων σε επιχειρήσεις, κατά προτεραιότητα στους στρατηγικούς τομείς του ΕΠΑνΕΚ, με συνολικό προϋπολογισμό 30 εκατ. ευρώ. Στόχος είναι τα εξειδικευμένα στελέχη που πραγματικά χρειάζεται η ελληνική οικονομία (π.χ. ναυτιλιακά στελέχη εξειδικευμένα στην αλλαγή των μηχανών από Diesel σε LNG). Οι δράσεις κατάρτισης επιδιώκεται να ολοκληρώνονται με τις αντίστοιχες διεθνείς διαπιστεύσεις. - Έπεται η δράση για την αναβάθμιση υφιστάμενων επιχειρήσεων μεσαίου μεγέθους, με προσωπικό από 50 μέχρι 250 άτομα, συνολικού προϋπολογισμού 100 εκατ. ευρώ. Η ενίσχυση θα αφορά, κυρίως, τη μείωση του ενεργειακού κόστους, που προβάλλεται ως βασικό αίτημα των επιχειρήσεων για την αύξηση της ανταγωνιστικότητάς τους. - Ώριμη είναι και η δράση για τη δικτύωση των επιχειρήσεων (δημιουργία clusters, meta-clusters), με στόχο τη δημιουργία εγχώριων αλυσίδων αξίας, με συνολικό προϋπολογισμό 45 εκατ. ευρώ. - Σύντομα, θα δημοσιευτεί μία επιπλέον δράση για την ίδρυση νέων τουριστικών επιχειρήσεων ή την επέκταση υφιστάμενων με συνολικό προϋπολογισμό 240 εκατ. ευρώ. - Θα ακολουθήσει μία σημαντική δράση για την κατοχύρωση ευρεσιτεχνιών, κρίσιμη για τη στήριξη της δημιουργικότητας και της καινοτομίας. Έπονται δράσεις για την αναβάθμιση εταιρειών franchising και επιχειρήσεων της πολιτιστικής και δημιουργικής βιομηχανίας (π.χ. θεατρικών). Οι δράσεις αυτές θα παραμένουν ανοιχτές, μέχρι την εξάντληση του προϋπολογισμού τους. - Εκτός των εννέα στρατηγικών τομέων του ΕΠΑνΕΚ, θα προκηρυχθούν δράσεις για την «αναβάθμιση επιχειρήσεων λιανεμπορίου στους τομείς της εξοικονόμησης ενέργειας, των logistics και των Τεχνολογιών Πληροφορικής & Επικοινωνιών, καθώς και για το «ψηφιακό voucher», δηλαδή για κουπόνια αγοράς ηλεκτρονικού εξοπλισμού και αξιοποίησης ψηφιακών υπηρεσιών (π.χ. POS) από όλες τις μικρομεσαίες επιχειρήσεις. Κι αυτές οι δράσεις θα παραμένουν ανοιχτές, μέχρι την εξάντληση του προϋπολογισμού τους. - Ιδιαίτερη σημασία δίνεται στη σύζευξη της επιχειρηματικότητας με την ερευνητική δραστηριότητα στη χώρα. Με δράση που θα ανακοινωθεί πολύ σύντομα, θα ενισχυθούν, με συνολικό προϋπολογισμό 370 εκατ. ευρώ, συμπράξεις επιχειρήσεων με ερευνητικούς φορείς για την προαγωγή επενδύσεων στην έρευνα και την καινοτομία. Επίσης, με ελάχιστο προϋπολογισμό 16 εκατ. ευρώ, ενεργοποιείται σταδιακά η επιχορήγηση ελληνικών φορέων που συνεργάζονται με φορείς άλλων ευρωπαϊκών χωρών, στο πλαίσιο των ευρωπαϊκών δικτύων ERANETs. Εξοικονομώ κατ' οίκον Ο υφυπουργός έκανε και μία σύντομη αναφορά στο πρόγραμμα «Εξοικονομώ κατ' οίκον». Όπως είπε, θα διατεθούν 105 εκατ. ευρώ για την εξυπηρέτηση 8-10.000 από τις εκκρεμείς αιτήσεις. Ήδη, το ΕΤΕΑΝ έχει στείλει τους καταλόγους με τους δυνητικά εντασσόμενους στις τράπεζες, οι οποίες, με τη σειρά τους, έρχονται σε επαφή με τους ωφελούμενους. Για τη δράση της νέας προγραμματικής περιόδου, προγραμματίζεται να ενταχθούν γύρω στις 30.000 ωφελουμένων. Η δράση θα ανακοινωθεί μέσα στο 2016. Κοινωνικές δράσεις «Η λειτουργία του εκπαιδευτικού συστήματος και η πολιτική απασχόλησης δεν μπορούν να εξαρτώνται εσαεί από πόρους του ΕΣΠΑ. Για πρώτη φορά, ενσωματώνουμε έναν σχεδιασμό σταδιακής υποκατάστασης των πόρων του ΕΣΠΑ από εθνικούς πόρους, προκειμένου να διασφαλιστεί ότι οι παρεμβάσεις που χρηματοδοτούμε, δημιουργούν μόνιμες δομές» υπογράμμισε ο υφυπουργός, αναφερόμενος στις δράσεις του κοινωνικού πυλώνα που θα ανακοινωθούν, το προσεχές διάστημα. Συγκεκριμένα: - Σε λίγες ημέρες, λήγει η προθεσμία υποβολής αιτήσεων για το πρόγραμμα «Εναρμόνισης της Οικογενειακής με την Επαγγελματική Ζωή», δηλαδή τη στήριξη των οικογενειών για τη φιλοξενία των παιδιών σε παιδικούς σταθμούς. Διασφαλίζεται πλέον η κάλυψη όλων των οικογενειών που βρίσκονται κάτω από το όριο της φτώχειας. Με τον ελάχιστο προϋπολογισμό της δράσης στα 175 εκατ. ευρώ, θα ωφεληθούν 78.000 οικογένειες, που θα σημαίνει 81.000 παιδιά. - Έχει ήδη ξεκινήσει η υποβολή των αιτήσεων για προσλήψεις αναπληρωτών εκπαιδευτικών για τη νέα σχολική χρονιά. Με κονδύλιο 350 εκατ. ευρώ που προέρχεται από το ΕΣΠΑ, από το Εθνικό ΠΔΕ και από τον τακτικό προϋπολογισμό, θα προσληφθούν οι 21.000 αναπληρωτές που απαιτούνται. - Ιδιαίτερη βαρύτητα αποδίδεται στις δράσεις με τις οποίες θα ενισχυθούν νέοι ερευνητές, υποψήφιοι διδάκτορες και μεταδιδάκτορες (postdoc). - Έχουν ήδη υποβληθεί οι αιτήσεις για υποτροφίες για την εκπόνηση διδακτορικής διατριβής. Θα δοθούν 211 τριετείς υποτροφίες στον α' κύκλο και θα ακολουθήσουν άλλοι δύο κύκλοι. Σύντομα, θα εκδοθεί η πρόσκληση για άλλες 211 υποτροφίες για την ολοκλήρωση διδακτορικών διατριβών που έχουν ξεκινήσει στο παρελθόν. - Ήδη, εκδίδονται οι προσκλήσεις από τα πανεπιστήμια για τη δράση απόκτησης διδακτικής εμπειρίας από κατόχους διδακτορικού. Αφορά 1.861 θέσεις για κάθε ένα από τα έξι έτη της προγραμματικής περιόδου. - Μέσα στον Σεπτέμβριο, θα εκδοθεί η πρόσκληση του ΙΚΥ για υποτροφίες εκπόνησης μεταδιδακτορικής έρευνας. Θα δοθούν 189 καλές υποτροφίες στον α' κύκλο. - Προετοιμάζεται σε διαβούλευση με τα πανεπιστήμια και θα εκδοθεί τον Οκτώβριο δράση ενίσχυσης νέων ερευνητών για δημιουργία μικρών ερευνητικών ομάδων. Θα ενισχυθούν 200 ομάδες (600 ερευνητές) σε κάθε κύκλο. - Με συνολικό προϋπολογισμό 210 εκατ. ευρώ, έχει ενεργοποιηθεί το πρόγραμμα κοινωφελούς εργασίας με οκτάμηνες συμβάσεις σε δήμους και Περιφέρειες. Η πρόσκληση προς τους ανέργους για τους 17 δήμους πρώτης προτεραιότητας που έχουν χαρακτηριστεί ως θύλακες υψηλής ανεργίας, έχει ήδη αναρτηθεί και θα ακολουθήσουν και οι υπόλοιπες έως τα τέλη του Οκτωβρίου, βάσει του σχεδιασμού του υπουργείου Εργασίας. - Μέχρι το τέλος του 2016, πρόκειται να εκδοθούν οι προσκλήσεις του ΟΑΕΔ για επιδότηση προσλήψεων ανέργων, καθώς και για στήριξη νέων για τη δημιουργία νέων επιχειρήσεων. Τις επόμενες ημέρες, θα υπογραφεί η εκχώρηση περίπου 140 εκατ. ευρώ στον ΟΑΕΔ για τη χρηματοδότηση αυτών των δράσεων, εκ των οποίων τουλάχιστον το ¼ θα ενεργοποιηθεί, πριν από το τέλος του έτους. - Για πρώτη φορά, κοινωνικές συνεταιριστικές επιχειρήσεις εντάσσονται ισότιμα και ενθαρρύνονται να υποβάλλουν αιτήσεις στις προσκλήσεις επιχειρηματικότητας. Με συνολικό προϋπολογισμό 55 εκατ. ευρώ, θα στηριχθεί και από το Κοινωνικό Ταμείο η ανάπτυξη και προώθηση κοινωνικών συνεταιριστικών σχημάτων και η απασχόληση σε αυτά τα σχήματα. - Έναν ξεχωριστό πυλώνα αποτελεί, από μία άποψη, το πρόγραμμα για τη μεταρρύθμιση του δημόσιου τομέα. Το πρόγραμμα, με συνολικό προϋπολογισμό 477 εκατ. ευρώ, έχει ενεργοποιηθεί πλήρως και περιλαμβάνει, μεταξύ άλλων: - Τη στήριξη της μεταρρύθμισης του ασφαλιστικού συστήματος, της μεταρρύθμισης στην Υγεία, της μεταρρύθμισης στην τοπική αυτοδιοίκηση. - Τη στήριξη της πολιτικής για τα «κόκκινα» δάνεια (σύσταση των γραφείων εξυπηρέτησης δανειοληπτών και της Ανεξάρτητης Αρχής που θα προσδιορίζει τη δανειοληπτική ικανότητα). - Τη στήριξη των επιτελικών λειτουργιών της δημόσιας διοίκησης. ΠηγήVia: Ειδήσεις Related: "ΕΣΠΑ 2016: Ποιες είναι οι νέες δράσεις για την επιχειρηματικότητα" ↓\nΣυμφωνία ΕΤαΕ - Εθνικής Τράπεζας για παροχή δανείων 100 εκατ. ευρώ\nΤρέχουν να παραδόσουν την Πατρών - Κορίνθου αλλιώς....\nΠρόσκληση σε μικρομεσαίους: «Ζητήστε δάνεια από το ΕΤΕΑΝ»\nΠαράταση για αιτήσεις αυτοαπασχολούμενων πτυχιούχων\nΕνισχύονται οι κοινωνικές δομές μέσω των προγραμμάτων ΕΣΠΑ\nΣτοπ σε έργα ψηφιακών υποδομών ύψους 60 εκατ.\nΧαρίτσης: Στόχος η δημιουργία ποιοτικών θέσεων εργασίας\nΣύμφωνο Συνεργασίας της Περιφέρειας Αττικής για τη βελτίωση των κτιριακών υποδομών Υγείας και Σωφρονιστικών Καταστημάτων\nΠώς μπορούν να πάρουν λεφτά μέσω ΕΣΠΑ οι ελληνικές επιχειρήσεις


Πινάκιο - Φρέσκιες ειδήσεις... επί πίνακι!: Οδηγός «κατάκτησης» του Δημοτικού\nΣχετικά με τον προφορικό λόγο, στην πρώτη τάξη του Δημοτικού, ο μαθητής γνωρίζει σταδιακά να συμμετέχει σε συζητήσεις, να διατυπώνει τη γνώμη του, να διηγείται αληθινές ή φανταστικές ιστορίες χρησιμοποιώντας τα ρήματα στο σωστό χρόνο, να περιγράφει ανθρώπους, πράγματα και καταστάσεις και να εκφράζει όσα σκέφτεται και νιώθει. Θα μάθει να αρθρώνει, να προφέρει και να τονίζει σωστά τις λέξεις καθώς και να χρησιµοποιεί σωστά τους γραµµατικούς τύπους. Ως προς την ανάγνωση, ο μαθητής στην πρώτη δημοτικού μαθαίνει να διαβάζει αναγνωρίζοντας τη σχέση φθόγγων και γραμμάτων. Αρχικά, θα μάθει να διαβάζει προτάσεις και έπειτα μικρά κείμενα, να τα κατανοεί, να αντλεί πληροφορίες από αυτά αλλά και να μεταφέρει το νόημα τους με απλό τρόπο. Θα μάθει να αναλύει τις λέξεις σε συλλαβές και να τις ανασυνθέτει. Άμεσα συνδεόμενα είναι μεταξύ τους η ανάγνωση με τη γραφή. Θα ξέρει να τηρεί τις αποστάσεις μεταξύ των λέξεων, αλλά και να χρησιμοποιεί ορισμένα σημεία στίξης όπως τελείες, κόμμα και ερωτηματικό. Εκτός από αυτό, ο μαθητής εμπλουτίζει το λεξιλόγιό του, σχηματίζει προφορικά και γραπτά βασικές προτάσεις, αντιλαμβάνεται το ρόλο του ρήματος και χρησιμοποιεί το ουσιαστικό σαν υποκείμενο και αντικείμενο.\nΣτα Μαθηματικά, το παιδί θα μάθει να διαβάζει, να γράφει ,να διατάσσει τους φυσικούς αριθµούς µέχρι το 100, να μετρά 1-1 μέχρι το 20, να απαγγέλλει προφορικά 2-2 τους αριθμούς µέχρι το 10 και το 20 και να διαβάζει τα αριθµητικά σύµβολα. Θα εκτελεί τις πράξεις της πρόσθεσης και της αφαίρεσης µε αριθµούς που δεν ξεπερνούν το 20, θα βρίσκει τον προηγούµενο και τον επόµενο ενός αριθµού και θα αναλύει σε αθροίσµατα τους αριθµούς µέχρι το 5. Ο μαθητής αποκτά μία πρώτη επαφή µε τις έννοιες του μήκους, του χρόνου, της μάζας και του χρήματος καθώς και να διακρίνει τα γεωμετρικά μοτίβα και σχήματα (τετράγωνο, τρίγωνο, κύβος, πυραμίδα).\nΔείτε εδώ για τις υπόλοιπες τάξεις\nΑναρτήθηκε από Λευτέρης Θεοδωρακόπουλος στις 11:57 π.μ.


EdwHellas.gr: Web & Mobile TV: Στο μυαλό των marketers\nΤι πιστεύουν άραγε οι έλληνες marketers για τη συγκεκριμένη αγορά και ποιες είναι μερικές από τις σημαντικότερες διεθνείς τάσεις στη Web & Mobile TV;\nΗ μέρα ήταν κουραστική και, παρότι ήταν νωρίς, δύσκολα κρατιόμουν ξύπνιος. Έτσι, το πήρα απόφαση, σηκώθηκα από τον καναπέ και σύρθηκα προς το κρεβάτι. Ήταν πιο μαλακό από ποτέ. Σκεπάστηκα και ο Μορφέας ήταν έτοιμος να αναλάβει δράση, όμως άκουσα τον χαρακτηριστικό ήχο.\nΉταν το smartphone που με ειδοποιούσε ότι είχε έρθει e-mail. Εργασιομανής γαρ, αν και τα μάτια μου έκλειναν, έριξα μια γρήγορη ματιά. Αμάν! Ήταν από τον Dave Bedwood, Ιδρυτή της περίφημης Lean Mean Fighting Machine, ο οποίος μου έγραψε ότι θα συμμετάσχει στο Athens Creativity Conference ’12. Γρήγορα του απάντησα και αφού ανταλλάξαμε μερικά e-mails ακόμα, πλέον είχα ξυπνήσει για τα καλά. Τι έκανα λοιπόν;\nΜπήκα στο site του NBA και παρακολούθησα στο κινητό μου έναν από τους αγώνες που μόλις είχαν αρχίσει... Παλιότερα ίσως έκανα κάτι άλλο. Ίσως άνοιγα τον υπολογιστή ή την τηλεόραση. Ίσως κοιμόμουν. Δεν έχει σημασία. Αυτό που πρέπει να κρατήσουμε είναι ότι οι τεχνολογικές εξελίξεις αλλάζουν τις συνήθειες των καταναλωτών και πλέον το Διαδίκτυο αποτελεί αγαπημένη καθημερινή επιλογή ενημέρωσης και ψυχαγωγίας για εκατομμύρια Έλληνες. Πρόκειται, μάλιστα, για μία τάση που θα παγιωθεί ακόμα περισσότερο.\nΔιότι τόσο το γρήγορο Internet, όσο και τα smartphones γίνονται όλο και πιο προσιτά, όλο και πιο «αναγκαία», όλο και πιο αυτονόητα. Και θέτουν νέα δεδομένα... και διαμορφώνουν άλλες συμπεριφορές. Όπως το να βλέπουμε τηλεόραση στον υπολογιστή, στην ταμπλέτα ή στο κινητό μας. Ως Marketing Week αναρωτηθήκαμε πόσο έχουν αναπτυχθεί και στην Ελλάδα η Web TV και η Mobile TV. Σπεύσαμε, ως εκ τούτου, να μάθουμε την άποψη των marketers για την εγχώρια αγορά.\nΤι είναι αυτό που τους ικανοποιεί και τι τους προβληματίζει; Επενδύουν τα brands; Και αν ναι, πόσο ικανοποιημένα έχουν μείνει από το αποτέλεσμα; Επίσης, τι είναι αυτό που θα καθορίσει στο εγγύς μέλλον το ύψος των κονδυλίων που θα διαθέσουν –αν το κάνουν– σε αυτό το Μέσο; Οι απαντήσεις δόθηκαν από τον Μάριο Γεωργακόπουλο, Sales & Marketing Manager της Food Plus, τον Πάνο Μήλια, Senior Brand Manger Confectionery και Social Media Owner της Nestle Greece, και από τη Φένια Χρυσοχόου, Media Senior Manager της Wind Ελλάς.\nMarketing Week: Ποια είναι η άποψή σας για την ελληνική αγορά της Web TV; Πώς αξιολογείτε τις επιλογές που έχετε ως brand για τη διαφημιστική αξιοποίησή της; Τι σας ικανοποιεί και τι σας προβληματίζει;\nΜ. Γεωργακόπουλος (Food Plus): Η ελληνική αγορά της Web TV έχει να επιδείξει σημαντική εξέλιξη. Έχει κάνει βήματα. Όχι αλματώδη, σημαντικά βήματα όμως. Αν μάλιστα αποφασίσει να επενδύσει σε φρέσκο περιεχόμενο, ικανό να προσελκύσει μαζικά ικανό όγκο χρηστών, τότε η εγχώρια Web TV θα ενηλικιωθεί. Εννοώ ότι κάποια στιγμή θα πρέπει να δούμε περισσότερο περιεχόμενο να ξεκινάει από τη Web TV για να καταλήξει στην παραδοσιακή TV και με αυτό τον τρόπο η Web TV από το τέλος της αλυσίδας να βρεθεί στην αρχή. Αυτό θα σηματοδοτήσει την αναβάθμισή της από μια καλά οργανωμένη αρχειοθήκη συχνά «μπαγιάτικου» υλικού –δυστυχώς αυτή φοβάμαι πως είναι η κρατούσα εικόνα της στα μάτια πολλών χρηστών– σε ένα αυτόνομο και πρωτεύον Μέσο.\nΠ. Μήλιας (Nestle Greece): Η εγχώρια αγορά Web και Mobile TV θεωρώ ότι έχει πολλές δυνατότητες που δεν έχουν ακόμα αξιοποιηθεί. Πάντως, η Web TV αναπτύσσεται συνεχώς. Και οι επιλογές εμπλουτίζονται, τόσο σε αποκλειστικά web προγράμματα όσο, περισσότερο, και σε προγράμματα που μεταδίδονται ουσιαστικά σε επανάληψη και το κοινό, λόγω έλλειψης χρόνου, τα εντάσσει στο προσωπικό του πρόγραμμα.\nΦ. Χρυσοχόου (Wind Ελλάς): Πιστεύουμε ότι πρόκειται για μία εξελισσόμενη αγορά με περιθώρια επικοινωνιακής εκμετάλλευσης με pre-roll, annotation, αλλά και διακριτικό product placement. Όπως στο εξωτερικό, έτσι και στην Ελλάδα, η Web TV φαίνεται να αναπτύσσεται κυρίως μέσα στο περιβάλλον των ιστοσελίδων τηλεοπτικών σταθμών και θεωρούμε ότι υπάρχουν ήδη αξιόλογες επιλογές και δημιουργικές προτάσεις. Μάλιστα, υπάρχουν ενδιαφέρουσες σειρές που παίζονται μόνο στη Web TV.\nMarketing Week: Αντίστοιχα, πώς θα χαρακτηρίζατε την εγχώρια Mobile TV;\nΜ. Γεωργακόπουλος (Food Plus): Εκτιμώ ότι η εγχώρια αγορά της Mobile TV θα συνεχίσει να περνά μια παρατεταμένη βρεφική ηλικία, αν οι χρεώσεις και η τεχνολογία δεν συνδράμουν. Ελπίζω οι εκπρόσωποι της εγχώριας αγοράς να μην ξεγελιούνται από τα νούμερα των smartphones: άλλο είναι να θέλω να κρατάω ένα smartphone και άλλο να το χρησιμοποιώ... Πάντως, αυτό το Μέσο έχει θεωρητικά τα φόντα να απογειωθεί με όρους αγοράς. Ίσως αργήσει –ακόμη και στις ΗΠΑ η διείσδυση, σύμφωνα με τα στοιχεία της Nielsen, βρίσκεται στα όρια του 5%–, αλλά κοιτώντας εφαρμογές όπως το Κlip (κάτι σαν twitter με video) παίρνουμε μια ιδέα για το τι έρχεται.\nΠ. Μήλιας (Nestle Greece): Η Mobile TV είναι ανύπαρκτη στην Ελλάδα. Ωστόσο, με την αύξηση των smartphones και την πτώση του κόστους του Mobile Internet, πιστεύω ότι σύντομα θα το δούμε να ανεβαίνει, καθώς υπάρχουν εξαιρετικές δυνατότητες στόχευσης του κοινού. Αυτό που προβληματίζει, όμως, είναι το μικρό ενδιαφέρον που δείχνουν μέχρι στιγμής οι εταιρείες κινητής τηλεφωνίας.\nΦ. Χρυσοχόου (Wind Ελλάς): Αυτό που θα ήθελα να συμπληρώσω είναι ότι οι ενέργειες σε Web και Mobile TV απευθύνονται κυρίως σε νεανικά κοινά που είναι εξοικειωμένα με τις πλατφόρμες και τις εφαρμογές του Internet. Και αυτό είναι κάτι που μας προβληματίζει, καθώς το κοινό είναι ακόμα αρκετά περιορισμένο και έτσι δεν μπορεί να δικαιολογήσει σημαντικότερες επενδύσεις. Ευελπιστούμε, όμως, σε περαιτέρω ανάπτυξή τους, όσο βελτιώνεται το περιεχόμενο και η εμπειρία του χρήστη και όσο γίνονται στοχευμένες και ποιοτικές παραγωγές.


ΕΝΟΠΛΕΣ ΑΝΤΙΣΤΑΣΙΑΚΕΣ ΔΥΝΑΜΕΙΣ ΤΟΥ ΥΠΟΔΟΥΛΟΥ ΕΛΛΗΝΙΣΜΟΥ\nΗ Τουρκική κατάκτηση με τα δεινά που επακολούθησαν δημιούργησε τις συνθήκες για την ανάπτυξη και δραστηριότητα ένοπλων αντιστασιακών σωμάτων ξηράς. Τέτοια σώματα ήσαν οι κλέφτες και οι αρματολοί:\nΑπό την πρώτη μέρα της Τουρκικής κυριαρχίας οι Ελληνικοί πληθυσμοί ή μεμονωμένα άτομα, μπροστά στην απειλή της σφαγής ή της αιχμαλωσίας πήραν το δρόμο που οδηγούσε μακριά από την ταπείνωση και τον εξευτελισμό, το δρόμο προς τις ορεινές και απρόσιτες περιοχές, όπου δημιούργησαν τους πρώτους οικισμούς. Οι αντίξοες συνθήκες τους έκαναν να αναπτύξουν σωματικές και πνευματικές ικανότητες για να επιβιώσουν. Στα πλαίσια της καινούργιας ζωής οι οικογένειες και τα άτομα ξαναγύρισαν στις αρχέγονες πηγές ζωής, στην κτηνοτροφία και τη γεωργία.\nΑπό αυτούς τους οικισμούς προήλθαν σε μεγάλο ποσοστό οι κλέφτες. Είναι γεγονός ότι τα πρώτα χρόνια της Τουρκοκρατίας οι κλέφτες δεν είχαν συνείδηση ότι αγωνίζονται για την ελευθερία των ραγιάδων. Οι αγώνες τους περιορίζονταν σε μια στενή εδαφική περιοχή, σε μια ολιγάριθμη ομάδα, τα συμφέροντα της οποίας υπεράσπιζαν. Όταν όμως οι κλέφτες άρχισαν να συνασπίζονται και να δρουν εναντίον των Τούρκων έχουμε μεταβολή του κλέφτικου χαρακτήρα. Αποτέλεσμα μια υπολογίσιμη στρατιωτική δύναμη ικανή να ταράξει τα θεμέλια της Τουρκικής κυριαρχίας. Αποτέλεσαν τη «μαγιά της λευτεριάς» κατά τον εύστοχο χαρακτηρισμό του Μακρυγιάννη.\nΕπειδή οι κλέφτες δεν είχαν μόνιμη διαμονή και απασχόληση για να επιβιώσουν ήσαν αναγκασμένοι να αρπάζουν ζωντανά από τα κοπάδια των τσομπάνηδων, εισοδήματα κ.α. Πολλές φορές κατέβαιναν στις πεδιάδες και στις πόλεις, λήστευαν τους αλλόθρησκους τυράννους, κάποτε και τους ομόθρησκούς τους και γι’ αυτό ονομάστηκαν κλέφτες. Ακόμη πολλές φορές έκαναν επιθέσεις σε Τούρκους ταξιδιώτες ή σε Τουρκικά αποσπάσματα που μετέφεραν τους φόρους, αιχμαλώτιζαν πολλούς από αυτούς και για να τους ελευθερώσουν έπαιρναν λύτρα. Έτσι με τον τρόπο αυτό έπαιρναν εκδίκηση για τα δεινοπαθήματα της φυλής.\nΚατά την Τουρκοκρατία την εξουσία την είχαν οι Τούρκοι και οι κοτζαμπάσηδες. Αυτοί οι οποίοι την αρπαγή, τη βία και την κλεψιά τα είχαν κάνει νόμο, αποκαλούσαν κλέφτες εκείνους που αρματώθηκαν για να πολεμήσουν το καθεστώς της δουλείας, της αρπαγής και της κλεψιάς. Στη συνείδηση των Ελλήνων η λέξη κλέφτης απέκτησε άλλη σημασία. Κλέφτης ήταν ο ελεύθερος αρματωμένος Έλληνας, ο τιμωρός των αδικητών, το καμάρι των Ελλήνων.\nΜέρα με την ημέρα τα σώματα των κλεφτών πλήθαιναν « κάθε κορφή και φλάμπουρο, κάθε κλαδί και κλέφτης» λέει ένα δημοτικό μας τραγούδι.\nΟι κλέφτες στον αγώνα τους είχαν συμπαραστάτες και συμπολεμιστές τους ξωμάχους, τους γεωργοκτηνοτρόφους από τους οποίους προέρχονταν. «όταν οι κλέφτες έρχονταν σε συμπλοκή με τους Τούρκους όλοι οι γεωργοί άφηναν το ζευγάρι και επάγαιναν να βοηθήσουν τους κλέφτες» αναφέρει σε διήγησή του ο Θεόδωρος Κολοκοτρώνης. Το γεγονός αυτό φανερώνει το πλάτος και το βάθος του κινήματος της κλεφτουριάς. Στα χρόνια της Τουρκοκρατίας ο κλέφτης ήταν το μεγαλύτερο ιδανικό για τους σκλαβωμένους Έλληνες. Η εκούσια συμμετοχή των Ελλήνων στα σώματα των κλεφτών φαίνεται καθαρά μέσα από τα κλέφτικα δημοτικά τραγούδια μας.\n"Μάννα σου λέω δε μπορώ τους Τούρκους να δουλεύω\nδεν ημπορώ, δε δύναμαι\nεμάλλιασε η καρδιά μου\nθα πάρω το ντουφέκι μου να πάω να γίνω κλέφτης"\nΟι κλέφτες έχοντας στήριγμα τον σκλαβωμένο Ελληνικό λαό συγκρότησαν ομάδες στις ορεινές απρόσιτες περιοχές της πατρίδος μας. Σχημάτισαν τα στρατόπεδά τους (Λημέρια τους), είχαν ιεραρχία:\nΕκπαιδεύονταν στις πολεμικές τέχνες (σκοποβολή- ξιφομαχία κ.α. ), ασκούνταν στο τρέξιμο, στο πήδημα και είχαν κανόνες πειθαρχίας και συμπεριφοράς. Στα γιουρούσια (επιθέσεις) κατά των Τούρκων εφάρμοζαν την τακτική της ενέδρας και του αιφνιδιασμού.\nΑυτός ήταν ο λεγόμενος κλεφτοπόλεμος.\nΗ ζωή του κλέφτη ήταν γενικά δύσκολη. Είχε να αντιμετωπίσει εκτός από τον κατατρεγμό του Τούρκου κατακτητή, τις αντίξοες καιρικές συνθήκες (κρύο, χιόνι, βροχή, ζέστη), την έλλειψη τροφής, ένδυσης, υπόδησης και στέγης. Παρ’ όλα αυτά η ψυχή του κλέφτη τα υπόμενε όλα καρτερικά. Το δημοτικό τραγούδι\n«Μαύρη ζωή που κάνουμε ,\nεμείς οι μαύροι κλέφτες,\nόλη τη μέρα πόλεμο τη νύχτα καραούλι»\nξετυλίγει τη σκληρή ζωή των κλεφτών. Τα ηρωικά κατορθώματα των κλεφτών , οι αγώνες, οι θυσίες και η λεβεντιά τους συγκίνησαν τον Ελληνικό λαό και τον ενέπνευσαν ο οποίος με αξιοθαύμαστη ζωντάνια και παραστατικότητα τα έκανε τραγούδι. Είναι τα αθάνατα κλέφτικα δημοτικά τραγούδια, τα οποία συνδυάζοντας τα επικολυρικά στοιχεία με το τραγικό μεγαλείο του αγώνα των κλεφτών εξακολουθούν να συγκινούν και σήμερα. Περιγράφουν ηρωικούς θανάτους κλεφτών, κατατρεγμούς, ανθρώπινες χαρές και λύπες και την διαρκή και ανειρήνευτη πάλη τους κατά των τυράννων. Το παρακάτω τραγούδι μας δίνει μια εικόνα της κλέφτικης ζωής.\n«όσο ν’ ο κλέφτης ζωντανός Τούρκο δεν προσκυνάει\nκι’ αν πέσει το κεφάλι του δε μπαίνει σε ταγάρι»\nΜε τη δραστηριότητά τους οι κλέφτες περιόρισαν την αυθαιρεσία και αδικία των Τούρκων και κοτζαμπάσηδων σε βάρος των ραγιάδων και έγιναν η ελπίδα και η παρηγοριά των σκλαβωμένων Ελλήνων. Η κλεφτουριά προσέφερε πολύτιμες υπηρεσίες στο δουλωμένο έθνος μας. Οι δασωμένες ορεινές περιοχές της δυτικής Φθιώτιδας (Γαύρος- Οξυά- Τυμφρηστός) αποτέλεσαν στη διάρκεια της Τουρκοκρατίας καταφύγια και ορμητήρια των κλεφτών. Τα κλέφτικα σώματα ήσαν ολιγάριθμα και τους χειμερινούς μήνες κατέφευγαν στους πλησιέστερους οικισμούς Πίντζι, Ντελή, Μοναστήρι Ρούστιανης, Ρουμιάτικα, Νεχώρι, Πουγκάκια, κ.α. και όταν «Ανθίζει ο Γαύρος και η Οξυά κι’ ισκιώνουν τα λημέρια» οι κλέφτες ανασυντάσσονταν για να συνεχίζουν το δικό τους αγώνα. Είναι βέβαιο γεγονός ότι το Μοναστήρι της Ρούστιανης συντηρούσε αρκετό αριθμό κλεφτών στα δύσκολα χρόνια της σκλαβιάς.\nΗ Οθωμανική εξουσία στο εσωτερικό της είχε ν’ αντιμετωπίσει δυο σοβαρά προβλήματα, τη φρούρηση συγκεκριμένων ορεινών στενών περασμάτων (δερβένια) που βρίσκονταν σε σημαντικούς οδικούς άξονες και τη ληστεία. Τη φρούρηση των στενών περασμάτων ανέθετε σε ομάδες ενόπλων , τους δερβενατζήδες, αποτελούμενες στην αρχή από μουσουλμάνους. Επί κεφαλής τους ήταν ο Δερβέναγας. Σε πολλές περιπτώσεις τη φρούρηση των Δερβενίων αναλάμβαναν συλλογικά οι Χριστιανοί κάτοικοι των πλησιέστερων χωριών τα οποία διέθεταν άνδρες για τον έλεγχο και φύλαξη των στενών περασμάτων με αντάλλαγμα την απαλλαγή από ορισμένους φόρους. Σε ορισμένες περιπτώσεις είχαν το δικαίωμα οι δερβενατζήδες να εισπράττουν ένα είδος διοδίων για τους ανθρώπους και τα εμπορεύματα. Για την καταπολέμηση της ληστείας ανέθεταν σε ομάδες ενόπλων, τους αρματολούς, οι οποίοι είχαν ως αποστολή την τήρηση της τάξης και την καταδίωξη των ληστών μιας περιοχής που συνήθως ταυτιζόταν με έναν καζά (επαρχία).\nΣτην αρχή του θεσμού του αρματολού η εκλογή του καπετάνιου στο αρματολίκι του γινόταν σε συνέλευση στην οποία συμμετείχε ο αντιπρόσωπος του Πασά, ο καδής, οι μουσουλμάνοι και οι χριστιανοί προύχοντες. Όταν όμως οι Πασάδες είχαν μεγάλη δύναμη , όπως ο Αλή Πασάς, ο καπετάνιος επιλεγόταν από τον ίδιο τον Πασά για το αρματολίκι του. Ο καπετάνιος στρατολογούσε τα παλληκάρια του που αποτελούσαν τον ταϊφά του και όριζε τους λουφέδες (αμοιβές) οι οποίοι προέρχονταν από τοπικούς φόρους (το αρματολιάτικο). Η θητεία του κάθε αρματολού διαρκούσε συνήθως ένα εξάμηνο ή ένα χρόνο ,όμως τις περισσότερες φορές ανανεωνόταν . Ο αριθμός των παλληκαριών κυμαινόταν συνήθως μεταξύ 20-50 ανδρών. Στα σώματα των αρματολών έχουμε την ίδια ιεραρχία και δομή όπως στα σώματα των κλεφτών . Οι αρματολοί στήριζαν την ισχύ τους στα όπλα και στη βία. Ενέπνεαν φόβο στα αγροτικά σώματα και προσπαθούσαν να φανούν υπολογίσιμη στρατιωτική δύναμη στις τοπικές Οθωμανικές εξουσίες, για να διατηρήσουν το αρματολίκι τους. Ο πρώτος εχθρός του αρματολού ήταν ο κλέφτης, που πολλές φορές τον ανταγωνιζόταν για να τον αντικαταστήσει στο αρματολίκι του. Βασικός στόχος του αρματολού ήταν να αναγκάσει τον κλέφτη να «προσκυνήσει», να δηλώσει ότι μετανοεί για την ανυπάκουη δράση του και να υποταχθεί στην Τούρκικη εξουσία. Σε ορισμένες περιπτώσεις κλέφτες που αναδείχτηκαν ικανότεροι από τους αρματολούς, ανάγκαζαν την Οθωμανική εξουσία να δώσει σ’ αυτούς το αρματολίκι. Οι αρματολοί που έχαναν το αρματολίκι τους συχνά μετατρέπονταν σε κλέφτες και οι συγκρούσεις αυτές μεταξύ πρώην και νυν αρματολών και κλεφτών κατέληγαν σε βεντέτες. Η πιο γνωστή βεντέτα είναι μεταξύ Γριβαίων και Κατσικογιανναίων που έριζαν για το αρματολίκι της Βόνιτσας. Όμως σε καμία από αντίπαλες ομάδες δε συνέφερε η αλληλοεξόντωση ή η διηνεκής σύγκρουση. Τόσο οι αρματολοί όσο και οι κλέφτες προέρχονταν κυρίως από γεωργοκτηνοτροφικούς πληθυσμούς των ορεινών περιοχών, διατηρούσαν στενές σχέσεις μεταξύ τους και με τους ποιμένες της περιοχής τους. Η ισχύς που διέθεταν οι αρματολοί τους επέτρεψε να αναπτύξουν και οικονομικές δραστηριότητες σε πολλούς τομείς. Η επένδυση στην κτηνοτροφία δεν ήταν κάτι καινούργιο για τους αρματολούς καθώς οι περισσότεροι προέρχονταν από κτηνοτροφικό περιβάλλον. Όμως είχαν κοπάδια τα οποία εκμίσθωναν σε βοσκούς εξασφαλίζοντας ανταλλάγματα (Νικόλαος Στουρνάρης, καπετάνιος του Ασπροπόταμου). Άλλοι δε επένδυαν σε γαίες. Χαρακτηριστικό παράδειγμα στην περιοχή μας είναι το κτήμα των Κοντογιανναίων στον Τυμφρηστό που διατηρείται μέχρι σήμερα. Ακόμη οι αρματολοί είχαν την υποχρέωση να υποστηρίξουν ένοπλα ή αναλάμβαναν οι ίδιοι τη συλλογή προσόδων για λογαριασμό των Οθωμανών αξιωματούχων. Ο ανταγωνισμός για τη εκμίσθωση κα είσπραξη των φόρων έφερε τους αρματολούς και τους δημογέροντες σε αντιπαράθεση. Ορισμένες φορές κατέληγαν σε συγκρούσεις, σε φόνους και σε βεντέτες.\nΗ πιο γνωστή σύγκρουση είναι των Κοντογιανναίων αρματολών της Υπάτης και Χατζαίων προεστών του Μαυρίλου , στα τέλη του 1820, που έληξε με φόνο των αρσενικών μελών των Χατζαίων από τους Κοντογιανναίους στις αρχές της επανάστασης του 1821. Τα αρματολίκια μαζί με τα λημέρια των κλεφτών στην περίοδο της Τουρκοκρατίας ήσαν οι εστίες που ζέσταιναν το εθνικό φρόνημα. Σ’ αυτά στήριζε τις ελπίδες του ο Ρήγας ο Βελεστινλής, για την απελευθέρωση του δουλομένου γένους. Οι πολυάριθμοι αυτοί πυρήνες (αρματολίκια- λημέρια) αντιστάσεως του Ελληνικού λαού έγιναν κατά την επανάσταση του 1821 ισάριθμα μικρά στρατόπεδα από τα οποία προήλθαν οι μαχητές που πρόσφεραν τον εαυτό τους και τις δυνάμεις τους στην υπηρεσία του Έθνους


Έσοδα 350 εκατ. ευρώ αναμένονται από την αξιοποίηση του... - Flashnews.gr\nΈσοδα 350 εκατ. ευρώ αναμένονται από την αξιοποίηση του Φάσματος Συχνοτήτων\nΗ αξιοποίηση του Φάσματος Συχνοτήτων προβλέπεται μεταξύ άλλων στο πρόγραμμα αποκρατικοποιήσεων που περιλαμβάνεται στο Μεσοπρόθεσμο Δημοσιονομικό Πλαίσιο της περιόδου 2012 -2015.\nΤο υπουργείο Οικονομικών έχει προϋπολογίσει έσοδα 350 εκατ. ευρώ από την αξιοποίηση του Φάσματος Συχνοτήτων, εκτίμηση που στελέχη του οικονομικού επιτελείου χαρακτηρίζουν ως «μετριοπαθή». Η σχετική διαδικασία αναμένεται να ολοκληρωθεί στις αρχές του 2012 και να γίνει μέσω συμβάσεων παραχώρησης.\nΗ αξιοποίηση του φάσματος συχνοτήτων για την εκπομπή ψηφιακού σήματος, συμπεριλαμβανομένου του «ψηφιακού μερίσματος», δίδει νέες δυνατότητες ανάπτυξης προϊόντων στον τομέα των τηλεπικοινωνιών, της τηλεόρασης και του ραδιοφώνου και σύμφωνα με το υπουργείο Οικονομικών πρόκειται να κινητοποιήσει πληθώρα επενδυτικών σχεδίων\nΣήμερα, κάθε δίαυλος (κανάλι) χωράει μια αναλογική μετάδοση σήματος, ενώ η νέα ψηφιακή τεχνολογία επιτρέπει τη μετάδοση τεσσάρων ψηφιακών σημάτων. Από το 2012 θα περάσουμε στην ψηφιακή τηλεόραση και στο ψηφιακό ραδιόφωνο, με αποτέλεσμα να απελευθερωθούν συχνότητες στη γνωστή μπάντα των UHF («ψηφιακό μέρισμα).\nΤο οικονομικό επιτελείο θεωρεί ότι η αξιοποίηση του φάσματος είναι κρίσιμη υπόθεση, καθώς από την μετάβαση από την αναλογική στην ψηφιακή τηλεόραση απελευθερώνεται περίπου το 75% των συχνοτήτων από το φάσμα. Ήδη τηλεοπτικοί σταθμοί και τηλεπικοινωνιακές εταιρείες έχουν εκδηλώσει ενδιαφέρον και αναμένεται μεγάλη συμμετοχή στη διαδικασία αποκρατικοποίησης.\nΤο ελεύθερο φάσμα μπορεί να χρησιμοποιηθεί για την επέκταση της κάλυψης της κινητής τηλεπικοινωνίας, την ασύρματη ευρυζωνικότητα, τις κινητές υπηρεσίες τηλεόρασης, για ανεπτυγμένες κοινωνικές υπηρεσίες προς όλους (ηλεκτρονική διακυβέρνηση, e-health, e-learning), για τηλεόραση υψηλής ευκρίνειας και υπηρεσίες δημόσιας υγείας και ασφάλειας.\nΗ Ευρωπαϊκή Επιτροπή αφήνει την πρωτοβουλία στην αξιοποίηση του ψηφιακού μερίσματος στις εθνικές κυβερνήσεις, ωστόσο προκρίνει μέσω των συστάσεών της, οι απελευθερωμένες συχνότητες να αποδοθούν σε τηλεπικοινωνιακούς παρόχους, προκειμένου να αναπτύξουν νέες υπηρεσίες.\nΟι ιδιοκτήτες τηλεοπτικών σταθμών, από την άλλη πλευρά, υποστηρίζουν ότι θα πρέπει να παραμείνει στη διάθεσή τους το ελεύθερο φάσμα, προκειμένου να αναπτύξουν νέες υπηρεσίες, όπως η τηλεόραση υψηλής ευκρίνειας που απαιτεί διπλάσιες συχνότητες από τη συμβατική τηλεόραση.\nΩστόσο, η οικονομική κρίση και η αδυναμία των τηλεοπτικών σταθμών και τηλεπικοινωνιακών παρόχων να έχουν πρόσβαση σε νέο δανεισμό δημιουργεί συγκυριακά προβλήματα στη διαδικασία απελευθέρωσης του φάσματος.\nΣτελέχη του υπουργείου Οικονομικών αναγνωρίζοντας τις οικονομικές δυσκολίες σημειώνουν πως όσον αφορά στο ψηφιακό μέρισμα η διάθεση των συχνοτήτων μπορεί να γίνει με προνομιακές τιμές. Ωστόσο, διασαφηνίζουν πως το υπόλοιπο φάσμα συχνοτήτων θα διατεθεί στους ενδιαφερόμενους επενδυτές, Έλληνες και ξένους, στην «τιμή αγοράς» που θα προκύψει από την αποτίμηση των συμβούλων.\nΠαρασκευή, 15 Απριλίου 2011, 10:26


mike_blackie 2017-04-28 23:19:52 UTC #7203\nε του καπουτζιδη πια.θα ερθει ο οζζι στο νεο τουρ θαρρω.\nRebel 2017-04-29 15:41:10 UTC #7204\nμακάρι αρκεί να παραδώσει πνεύμα μετά τα 7 πρώτα τραγούδια τουλάχιστον . Να ακούσουμε έστω μισή συναυλία\nΜε Zakk βέβαια ανεβαίνει η ηχητική εμπειρία\npantelis79 2017-04-29 17:17:25 UTC #7205\nΤον ειχα δει το '07 στο Λονδινο με Ζακκ. Το 2010 στη Μαλακασα ηταν περιπου 5 φορες καλυτερα. Ειχαμε δει αδιανοητη συναυλια.\nRebel 2017-04-29 17:26:32 UTC #7206\nτυχερά είναι αυτά με τον Οζζυ . Δεν είχα πάει το 2010 δυστυχώς\nτην επόμενη φορά ήταν έτσι κι έτσι που είχα πάει . Ήταν να δούμε και Σαμπαθ αν δεν είχε το πρόβλημα υγείας ο Iommi\nAlejandro.m 2017-04-29 18:35:05 UTC #7207\nΤα τελευταία 2 χρόνια που τον είδα με τους Sabbath ήταν σε πάρα πολύ καλή κατάσταση. Φυσικά μιλάμε για 90λεπτο σετ με 5λεπτο και βάλε drum solo, αλλά ο Ozzy ήταν εξαιρετικός, καμία σχέση με μία δεκαετία πριν.\nshadowking69 2017-04-29 19:55:19 UTC #7208\n2012 ήταν στην Μαλακάσα… τότε που ήταν να έρθουν οι Sabbath και ακύρωσαν τελικά και δεν ήταν και τόσο καλός\ntardin 2017-04-29 20:04:56 UTC #7209\nτο σεπτέμβρη του 2010 ήταν έπος …ψιλόβρεχε κιόλας και έδινε ατμόσφαιρα\nτο 2012 με τους “φίλους του” ήταν μια σαχλαμάρα και μισή\nDr_Love 2017-04-29 21:19:49 UTC #7210\nΤο '10 οντως ηταν απολαυση, μεγαλειωδης εμφανιση… και περσι που ειδα sabbath ηταν κ παλι σε υψηλοτατο επιπεδο αλλα οσο να το κανεις πεφτει σιγα σιγα\npantelis79 2017-04-29 23:07:47 UTC #7211\nΤο 2012 ειχε και ο γιος του μολις διαγνωστει με αυτοανοσο νοσημα, δεν ηταν στα καλυτερα της η Οζζακλα.\npantelis79 2017-04-29 23:12:17 UTC #7212\nBtw, συγγνωμη για το διπλο ποστ, αλλα κατι πηρε τ’ αυτι μου για το Ντεζερτφεστ, ακουγεται μια μπαντα που ηρθε και προσφατα και εχει ισχυρο …“νεανικο” φανμπεηζ.\nbostonflesh 2017-04-30 06:55:54 UTC #7213\nΝεανικό fan base εννοούμε κάτω των 30 ετών φαντάζομαι.\npantelis79 2017-04-30 08:42:33 UTC #7214\nΔεν είπα νεανικό, είπα “νεανικό” ρε. Να παίξουμε και λίγο, μη το πούμε με τη μία .\nmike_blackie 2017-04-30 20:22:24 UTC #7215\nκαλα την πρωτη φορα επαιξε 2 ωρες και 10 λεπτα με το ρολοι.γαμω τα λαιβ και επαιξε και κομματαρες(no more tears).το 12 ητανε καπως κουρασμενος.οχι τοσο καλη αποδοση.πιστευω θα ερθει οπως και οι priest.νομιζω για μεχρι εκει ειναι η τσεπη.χαχα\nAlejandro.m 2017-04-30 21:48:38 UTC #7216\nνομιζω για μεχρι εκει ειναι η τσεπη\nδεν είναι λίγο πράγμα να δεις τον Ozzy… Και εμπορικά μιλώντας -πέρα από την ιστορία του- μόνος του γεμίζει στάδια και αρένες που μόνο οι Metallica και οι Maiden μπορούν να γεμίσουν.\nDr_Love 2017-04-30 21:51:20 UTC #7217\nΑαααχ το no more tears!!! Στη μεση του κομματιου με πηρε αγκαλια μια αγνωστη κ χοροπηδαγαμε μαζι μεχρι το τελος του και μετα ξαφνικα χαθηκε μεσα στο πληθος…\nshadowking69 2017-04-30 22:06:00 UTC #7218\nΑν διαβάζει ας επικοινωνήσει… είναι αμαρτία τέτοιοι έρωτες να μένουνε ανεκπλήρωτοι!\ntardin 2017-04-30 23:37:43 UTC #7219\nμουνοθύελα είχε το 10 θυμάμαι προφανώς ο τρελο ozzy κάνει γκελ στις γυναίκες .\nεπίσης να συμπληρώσω οτι ναί δεν είναι λίγο να δείς τον ozzy , αλλά να τον δείς με τον zakk είναι τεράστιο…\nno more tears με zakk στην κιθάρα και θα παραμιλάνε και τα δέντρα στο χωράφι\nlegolas 2017-05-01 01:37:06 UTC #7220\nκαλα ρε πστ μου, admins δεν υπαρχουν σε αυτο το φορουμ ? Εδω και 5 ημερες στο “φημες για συναυλιες” μιλανε τα μοσχαρια για το rockwave φετος, για το πως περασαν σε αλλα live , για την εκδρομη μικροι στο κτημα του θείου…Οτι να’ναι οπως παντα, χάβρα…\nlegolas 2017-05-01 01:39:19 UTC #7221\nε ναι ρε φιλε και γω αυτο λεω. Τρελο καφενειο το rocking ως συνηθως, ο καθενας αμολαει οτι του ρθει και οπου του ρθει, χαος…\nbostonflesh 2017-05-01 07:09:00 UTC #7222\nΜεγάλη υπόθεση να δούμε τον Ozzy στην Ελλάδα αλλά εμπορικά είναι μικρότερο μέγεθος από Metallica, U2, Guns N’ Roses, AC/DC. Έχει μικρότερο κασέ από αυτούς και αυτός είναι και ο λόγος που αισιοδοξούμε ότι θα έρθει του χρόνου Ελλάδα. Ενώ για τους παραπάνω που ανέφερα δεν υπάρχει περίπτωση ούτε μία στο δισεκατομμύριο.


ΠΟΥ: Η πρόοδος της γενετικής θα φέρει επανάσταση στην Ιατρική - Care.gr\nΗ έρευνα αυτή παρουσιάστηκε ταυτόχρονα στην Γενεύη, το Λονδίνο και την Ουάσινγκτον. Η γενετική έρευνα θα προσφέρει σημαντικά ιατρικά πλεονεκτήματα, αλλά και μια καλύτερη ζωή από πλευρά υγείας σε εκατομμύρια ανθρώπους που ζουν στις αναπτυσσόμενες χώρες.\nΗ έρευνα του ΠΟΥ, με τίτλο ”Γονιδίωμα και Παγκόσμια Υγεία”, δίνει απαντήσεις σε θέματα σχετικά με τη δεοντολογία που πρέπει να διέπει τις έρευνες στον τομέα αυτό, οι οποίες αμφισβητούνται έντονα από πολλούς επιστήμονες και κυβερνήσεις ορισμένων χωρών της Δύσης.\nΗ έρευνα καλύπτει ένα ευρύ φάσμα θεμάτων, από το αν πρέπει να χρησιμοποιούνται τεστ DNA για τον καθορισμό του φύλου των παιδιών ως την ανάγκη να διασφαλιστεί η άνετη πρόσβαση των κατοίκων των φτωχών χωρών στα νέα ιατρικά επιτεύγματα.\nΟμάδα 14 γιατρών, ερευνητών και ειδικών σε θέματα ηθικής, που χαίρουν παγκόσμιας αναγνώρισης και προέρχονται από αναπτυγμένες και αναπτυσσόμενες χώρες ολοκλήρωσαν την 241 σελίδων έρευνα μέσα σε δώδεκα μήνες.\nΗ γενική διευθύντρια του ΠΟΥ κ. Γκρο Χάρλεμ Μπρούτλαντ υπογράμμισε πως η γενετική έρευνα θα δώσει στους κατοίκους των αναπτυσσόμενων χωρών την δυνατότητα να έχουν καλύτερη φροντίδα σε ό,τι αφορά την υγεία τους. ”Η γενετική έρευνα, αν την χειριστούμε σωστά, μπορεί να αλλάξει την παροχή υπηρεσιών υγείας σε όλον τον κόσμο”, πρόσθεσε η ίδια.\n”Οι αναπτυσσόμενες χώρες κινδυνεύουν να αποκλειστούν από τα οφέλη της γενετικής έρευνας, όπως αποκλείστηκαν και από την επανάσταση της πληροφορικής τις δεκαετίες του ’80 και του ’90”, τονίζουν οι επιστήμονες που εκπόνησαν την έρευνα.


Setup OS X Lion σε καινούριο Mac\nJuly 22nd, 2011 0 comments\nΤα Mac έρχονται με προ-εγκατεστημένο (preinstalled) το OS X Lion, στην πραγματικότητα clean installed. Έχει δηλαδή εγκατασταθεί το Mac OS X και οι συνοδευτικές του εφαρμογές (Mail, Safari, Preview κ.ά), πλήν των προσωπικών σας ρυθμίσεων που αφορούν στο πληκτρολόγιο, στο Wi-Fi και στο user account.\nΣυνακόλουθα και για να λειτουργήσει το Mac, πρέπει να καθορίσετε τις προσωπικές σας ρυθμίσεις όπως περιγράφεται στη συνέχεια.\nΣημείωση : Το κάθε ένα Mac, είτε το αγοράσατε από την αγορά μας ή από το εξωτερικό συνδέεται απ’ ευθείας στην πρίζα χωρίς καμία παρέμβαση στο τροφοδοτικό του. Όμως, αν το έχετε αγοράσει από Αγγλία ή από Αμερική θα πρέπει να προμηθευτείτε έναν αντάπτορα για το φις του καλώδιου τροφοδοσίας. Λεπτομέρειες στο άρθρο.\nΌταν λοιπόν ανοίξετε το νέο σας απόκτημα εμφανίζεται η οθόνη. Click το βέλος.\n1. Τικάρετε το μπουτόν Show all, scroll την λίστα, επιλέγετε Greece και click Continue.\n2. Επιλέγετε Greek και click Continue.\n(Διευκρινίζεται, ότι με την επιλογή ενεργοποιείται και η εναλλαγή του πληκτρολογίου από τα Ελληνικά στα Αγγλικά και αντίστροφα με χρήση των πλήκτρων cmd-space).\nΕπιλεκτικά, μπορείτε να ρυθμίσετε τώρα ή αργότερα το ασύρματο δίκτυο σας. (συνιστάται να το κάνετε αργότερα, click Continue και στο παράθυρο που θα εμφανισθεί και πάλι Continue).\n3. Transfer Information to This Mac.\nα. Εφ’ όσον πρόκειται για setup του πρώτου σας Mac, δεν κάνετε δηλαδή μεταφορά πληροφοριών από άλλο Mac, συνεχίζετε με την εγκατάσταση στο επόμενο βήμα, επιλέγοντας “Don’t transfer now”\nβ. Εφ’ όσον κάνετε restore το σύστημα σας από backup του Time Machine, επιλέγετε “From Time Machine backup or other disk”, click Continue οπότε αναδύεται το interface του Migration Assistant και συνεχίζετε πλέον την εγκατάσταση από εκεί.\n4. Εφ’ όσον έχετε Apple ID, μπορείτε να πιστοποιηθείτε και τώρα. Click Continue.\n5. Συμπληρώνετε τα στοιχεία του user account σας. Click Continue.\nΣημείωση : κάθε φορά που αλλάζετε πεδίο, θα πρέπει να αλλάζετε το πληκτρολόγιο από Ελληνικό σε Αγγλικό με cmd-Space.\n6. Εισάγετε το admin password και το password hint. Συνιστάται να ξε-τικάρετε το box Require password …, διαφορετικά θα ζητείται το admin password με κάθε wake from sleep ή login, αφού κλειδώνεται πλέον η οθόνη.\n7. Θα ζητηθεί καταχώρηση στο database της Apple. Click Continue.\n8. Γίνεται αυτόματο finishing up….\n9. Scroll down, click Start using Mac OS X Lion και τελειώσατε !.\n10. Στο Desktop εμφανίζεται η Andromeda.\n11. Μετά από λίγο, το spotlight θα ξεκινήσει αυτόματα καταλογοποίηση (indexing) στον δίσκο, που θα διαρκέσει γύρω στα 20′. Πρόκειται για διαδικασία ρουτίνας, που γίνεται αντιληπτή από την τελεία στο κέντρο του φακού του spotlight. Με το πέρας του indexing, ολοκληρώνεται πλέον η εγκατάσταση.\n12. Κλείνετε το μηχάνημα, ενώ συνιστάται να το ανοίξετε μετά ≈ 30″ σε Safe Boot.\nΠηγαίνετε  >Software Update και κατεβάζετε όλα τα διαθέσιμα updates\nΠηγαίνετε /Applications/Utilities/Disk Utility και τρέχετε ένα Repair Disk Permissions\nΠηγαίνετε στο Mac App Store και κατεβάζετε την σουίτα iLife που περιλαμβάνει τα iPhoto, iMovie και GarageBand\nΑν είστε νέος στον κόσμο των Mac, προτού προχωρήσετε σε χρήση του μηχανήματος, δείτε το άρθρο tips σε αρχάριους για setup του Mac.\nMigrate δεδομένων (data) από Windows PC σε Mac computer\nΣε αγορά καινούριου Mac κι όχι μόνο, ίσως θελήσει κανείς να μην μεταφέρει στο Mac ολόκληρη την εγκατάσταση του στο Windows PC μέσω Bootcamp ή Parallels, αλλά μόνο τα δεδομένα του.\nΕδώ προστρέχει σε βοήθεια η ίδια η Apple με το Windows Migration Assistant for Lion, με το οποίο μπορείτε να μεταφέρετε e-mail από το Outlook, Windows Mail και Windows Live, Outlook Express, παράλληλα με το iTunes Library, μουσική, φωτογραφίες, documents, calendars, contacts, προσωπικά αρχεία του home directory, bookmarks του browser, localization settings και άλλα.\nΠερισσότερα στον σχετικό οδηγό της Apple.\nΕπιλογές για εγκατάσταση του Mac OS X Lion\nSharing εξωτερικών δίσκων μεταξύ Mac και PC


LoveMyAll: Kylie Minogue: Καυτή και kinky\nΣτο νέο της βιντεοκλίπ «Sexercise»\nKylie Minogue: Καυτή και kinky\nΗ τραγουδίστρια και η μια ομάδα κοριτσιών που παραπέμπουν σε αθλήτριες ενόργανης γυμναστικής κάνουν γυμναστική παίρνοντας ταυτόχρονα και πολύ καυτές πόζες. Το βιντεοκλίπ, το οποίο έχει κάνει το διαδίκτυο να πάρει φωτιά, είναι σκηνοθετημένο από τον Will Davidson.\nΠαραμένει, παρά τα 45 της χρόνια, μια από τις πιο επιθυμητές και σέξι γυναίκες στον κόσμο. Μια γυναίκα που έχει εδώ και χρόνια σύμμαχό της το χρόνο. Ο λόγος για τη μικροκαμωμένη Αυστραλέζα ποπ σταρ Kylie Minogue, η οποία εμφανίζεται στο νέο της βιντεοκλίπ, το «Sexercise, απίστευτα σέξι και kinky, φορώντας μόνο ένα εφαρμοστό λευκό κορμάκι και ψηλοτάκουνες γόβες.


Τα πιο hot αξεσουάρ μαλλιών για το καλοκαίρι! Και δεν κοστίζουν πάνω από 10 ευρώ! - Tlife.gr\n01.07.2013 | 23:48\nΤα πιο hot αξεσουάρ μαλλιών για το καλοκαίρι! Και δεν κοστίζουν πάνω από 10 ευρώ!\nΕίναι καλοκαίρι! Και σε ελεύθερη μετάφραση αυτό σημαίνει ήλιο, παραλία, θάλασσα, άμμο στα μαλλιά (και πολλά ζιζάνια, αλλά αυτό δεν είναι το πεδίο μας!). Α! Και πολύ υψηλές θερμοκρασίες! Που, επίσης σε ελεύθερη μετάφραση, σημαίνει ότι δεν μπορείς να αφήσεις τα μαλλιά σου κάτω αλλά αναζητάς εκείνα τα πιασίματα που θα σου δώσουν στιλ και εκείνη την ανάσα δροσιάς που έχει ανάγκη ο αυχένας και το μέτωπό σου! Ασ'το πάνω μας! Ψάξαμε και βρήκαμε τα πιο hot χτενίσματα των καλοκαιρινών catwalks. Κι έπειτα, η fashion editor του TLIFE, Σοφία Σούζα βγήκε στα μαγαζιά και επέστρεψε με παρόμοια hair accessories! Τι- άλλο-θέλεις-ποια-να-κάνουμε-για-σένα;\nΠιάσε τα μαλλιά σου σε ένα πολύ πρόχειρο σινιόν. Έχε στο νου σου ότι το καλοκαίρι τα μαλλιά μας δεν πρέπει να είναι έτσι κι αλλιώς στιλιζαρισμένα! Επένδυσε σε ένα printed μαντήλι. Αν είναι αρκετά φαρδύ γύρισέ το μια φορά για να γίνει πιο στενό και δεσ'το στο πίσω μέρος των μαλλιών σου και προς το πλάι με έναν κόμπο. Είναι η τέλεια λύση αν δεν έχεις προλάβει να λουστείς ή αν θέλεις να καμουφλάρεις το φριζάρισμα που κάνουν τα μαλλιά σου μετά από μια βουτιά στη θάλασσα και αφού στεγνώσουν.\nΜαντήλι μαλλιών με prints, Fullah Sugah, €6.90\nO Marc Jacobs αγαπά τα φαρδιά μαντήλια που φοριούνται σαν turban και δεν είναι λίγες οι διάσημες που ακολουθούν το παράδειγμά του. Πάρε για παράδειγμα την Eva Mendes που δεν βγαίνει από το σπίτι της χωρίς ένα τέτοιο μαντήλι στα μαλλιά (και να σου θυμίσω ότι η Eva Mendes είναι ΤΟ ΚΟΡΙΤΣΙ ΤΟΥ RYAN GOSLING!).\nΜαντήλι Pull & Bear\nΣτο καλοκαιρινό fashion show του Louis Vuitton είδαμε μια 60's διάθεση στα μαλλιά (σε αυτό το video σου δείχνουμε ακριβώς πώς να το κάνεις!). Δώσε όγκο στην κορυφή των μαλλιών σου, κάνε μια βαθιά χωρίστρα και πρόσθεσε ένα αξεσουάρ μαλλιών. Μπορείς να βάλεις είτε μια λεπτή στέκα είτε ένα κοκαλάκι σε φιόγκο τον οποίο θα στερεώσεις ακριβώς πάνω στην χωρίστρα!\nΑξεσουάρ μαλλιών σε φιόγκο, Achilleas, €2.90\nΚορδέλα για τα μαλλιά με λουλούδι, Achilleas, €5.90\nΑν δεν θέλεις να περιοριστείς στα πιασμένα μαλλιά υπάρχει μια ακόμη λύση: Κάνε τα μαλλιά σου beachy κυματισμούς (εδώ σου λέμε ακριβώς πώς) και φόρεσε μια κορδέλα πολύ κοντά στο μέτωπο. Είναι μια πολύ ωραία λύση αν έχεις ένα επίσημο κάλεσμα.\nΚορδέλα- στεφάνι με λουλούδια, Achilleas Accessories, €9.60\nΚορδέλα με glittery λεπτομέρειες, Zara, €12.95\nBonus: Karlie Kloss (κατηγορία από μόνη της!)\nΠολύ πρόσφατα σου είχαμε γράψει ότι μπορείς να φορέσεις ένα μακρύ επίσημο φόρεμα, την κορδέλα που φοράς και στο γυμναστήριο και να πας σε έναν γάμο, για παράδειγμα! Το έκανε η Karlie Kloss και δεν υπάρχει μεγαλύτερη απόδειξη ότι μιλάμε για hot trend (δες εδώ και ποια ακόμη!). Και αν η χοντρή κορδέλα από λάστιχο σου παραείναι πρόχειρη, εμείς σου έχουμε εναλλακτική!\nΜονόχρωμες κορδέλες για τα μαλλιά, H&M, €4.95


Στεγαστικά δάνεια: Ενοίκιο αντί δόσης για να σωθούν τα σπίτια - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Στεγαστικά δάνεια: Ενοίκιο αντί δόσης για να σωθούν τα σπίτια\nΣτεγαστικά δάνεια: Ενοίκιο αντί δόσης για να σωθούν τα σπίτια\nΈνα δίχτυ προστασίας σχεδιάζει η κυβέρνηση για τα νοικοκυριά τα οποία δεν μπορούν να εξυπηρετήσουν τα δάνειά τους, συμπληρωματικά προς τις ρυθμίσεις που θα γίνουν από τις τράπεζες για τα κόκκινα δάνεια, έτσι ώστε να μπορέσουν να μείνουν στα σπίτια τους οι δανειολήπτες τουλάχιστον για ένα διάστημα.\nΟι τράπεζες σύμφωνα με τα σενάρια που εξετάζονται θα μπορούν μεταξύ άλλων αφού αποκτήσουν την κυριότητα των ακινήτων, να τα ενοικιάζουν στους δανειολήπτες ή να τα παραχωρούν με χρηματοδοτική μίσθωση, ένα είδος leasing που ίσως προβλέπει και δυνατότητα επαναγοράς στο τέλος. Παράλληλα, το κράτος θα παρεμβαίνει με δίχτυ προστασίας που θα περιλαμβάνει επιδότηση του ενοικίου, σύμφωνα με ρύθμιση που επεξεργάζεται ο υπουργός Εργασίας Γιάννης Βρούτσης.\nΌπως αναφέρει στα ΝΕΑ, "πρέπει να δείξουμε κοινωνική ευαισθησία απέναντι σε αυτούς που κινδυνεύουν να χάσουν το σπίτι τους, να τους βοηθήσουμε με ένα δίχτυ ασφαλείας".\n"Το κράτος πρέπει να σκέφτεται και τους πολίτες, όχι μόνο τους αριθμούς. Πρέπει να δώσει κάτι, ώστε να μην τους πετάξουν έξω από τα σπίτια τους. Από την πλευρά τους και οι τράπεζες πρέπει να σκεφτούν λύσεις για να μπορέσουν οι δανειολήπτες να μείνουν στο σπίτι τους, τουλάχιστον για κάποιο διάστημα".\nΟ υπουργός Οικονομικών θέλει να δώσει το κοινωνικό στίγμα της κυβέρνησης με τη ρύθμιση για τα νοικοκυριά. Παράλληλα, όμως τον ενδιαφέρει να λυθεί στο σύνολό του το πρόβλημα των κόκκινων δανείων προκειμένου να αποδεσμευτούν πόροι για την αναάπτυξη.\nΠαράλληλα, ο κ. Χαρδούβελης, μιλώντας στην εφημερίδα, χωρίζει τα δάνεια των επιχειρήσεων σε δύο κατηγορίες: των μεγάλων επιχειρήσεων που απασχολούν πάνω από 100 άτομα και των μικρομεσαίων επιχειρήσεων. Για τις πρώτες θεωρεί ότι μπορούν να υπάρξουν λύσεις στο πλαίσιο εξαγορών, συγχωνεύσεων και προσέλκυσης ξένων κεφαλαίων. "Οι τράπεζες πρέπει να πιέσουν τις μεγάλες επιχειρήσεις να αντλήσουν κεφάλαια", επισημαίνει ο κ. Χαρδούβελης, σε συνέχεια των δηλώσεών του στο Γενικό Συμβούλιο του ΣΕΒ. "Με τις μικρομεσαίες το πρόβλημα είναι μεγαλύτερο. Πρέπει να επέμβουν οι τράπεζες οι ίδιες να βρουν ώστε οι υγιείς επιχειρήσεις να ζήσουν".


Leviticus第7章(Greek: Modern) - 中文用户界面\n1  Ουτος δε ειναι ο νομος της περι ανομιας προσφορας· ειναι αγιωτατον.\n10 Και πασα προσφορα εξ αλφιτων, εζυμωμενη μετα ελαιου η ξηρα, θελει εισθαι παντων των υιων του Ααρων, ισον το μεριδιον εκαστου.\n11  Και ουτος ειναι ο νομος της θυσιας της ειρηνικης προσφορας, την οποιαν θελει προσφερει τις εις τον Κυριον.\n23 Λαλησον προς τους υιους Ισραηλ, λεγων, Δεν θελετε τρωγει παντελως στεαρ βοος η προβατου η αιγος.\n29 Λαλησον προς τους υιους Ισραηλ, λεγων, Ο προσφερων την θυσιαν της ειρηνικης προσφορας αυτου προς τον Κυριον, θελει φερει το δωρον αυτου προς τον Κυριον, απο της θυσιας της ειρηνικης προσφορας αυτου.\n31 Και ο ιερευς θελει καιει το στεαρ επι του θυσιαστηριου· το στηθος ομως θελει εισθαι του Ααρων και των υιων αυτου.\n33 Οστις εκ των υιων του Ααρων προσφερει το αιμα της ειρηνικης προσφορας και το στεαρ, θελει λαμβανει τον δεξιον ωμον εις μεριδιον αυτου.\n34 Διοτι το κινητον στηθος και τον υψουμενον ωμον ελαβον παρα των υιων Ισραηλ εκ των θυσιων της ειρηνικης προσφορας αυτων, και εδωκα αυτα προς τον Ααρων τον ιερεα και προς τους υιους αυτου εις νομιμον αιωνιον μεταξυ των υιων Ισραηλ.\n35  Τουτο ειναι το χρισμα του Ααρων, και το χρισμα των υιων αυτου, απο των δια πυρος γινομενων προσφορων του Κυριου, την ημεραν καθ' ην παρεστησεν αυτους δια να ιερατευωσιν εις τον Κυριον·\n36 το οποιον προσεταξεν ο Κυριος να διδωται εις αυτους παρα των υιων Ισραηλ, καθ' ην ημεραν εχρισεν αυτους, εις νομιμον αιωνιον εις τας γενεας αυτων.\n38 τον οποιον προσεταξεν ο Κυριος εις τον Μωυσην εν τω ορει Σινα, καθ' ην ημεραν προσεταξε τους υιους Ισραηλ να προσφερωσι προς τον Κυριον τα δωρα αυτων εν τη ερημω Σινα.


Η εταιρεία CORAL HOME συνεργάζεται με την ΓΕΝΙΚΗ ΤΑΧΥΔΡΟΜΙΚΗ για την πιο ασφαλή και γρήγορη εξυπηρέτησή σας! Εκτός από την ‘’παραλαβή στο σπίτι’’ μπορείτε να επιλέξετε και την ‘’παραλαβή από το κατάστημα’’ για να παραλάβετε την παραγγελία σας από το κατάστημα -έδρα του eshop μας, 25ης Μαρτίου 55Β, Ωραιόκαστρο Θεσσαλονίκης, χωρίς έξοδα αποστολής - αντικαταβολής.\nTο κόστος ανά παραγγελία πανελλαδικά είναι 3,5€ και 1,5€ η αντικαταβολή.\nΔωρεάν μεταφορικά για παραγγελίες άνω των 69€.\nΠαράδοσή αποστολών σε 1-4 ημέρες από την ολοκλήρωση της παραγγελίας.Οι παραγγελίες σας που πραγματοποιούνται στο ηλεκτρονικό μας κατάστημα, από Δευτέρα έως Παρασκευή, εφόσον έχουν ολοκληρωθεί μέχρι τις 13:00μ.μ., εκτελούνται άμεσα την ίδια μέρα, ειδάλλως την επόμενη εργάσιμη.\nΣε περίπτωση αποστολής σε δυσπρόσιτη περιοχή, η Coral Home, προτείνει πληρωμή με αντικαταβολή έτσι ώστε το κόστος μεταφοράς να παραμείνει στα 5 €. Διαφορετικά σε πρίπτωση κατάθεσης σε λογαριασμό μπορείτε να παραλάβετε την παραγγελία σας από το κατάστημα ΓΕΝΙΚΗΣ ΤΑΧΥΔΡΟΜΙΚΗΣ της περιοχής σας.(HOLD ΓΤ)\nΟι αποστολές γίνονται με την ΓΕΝΙΚΗ ΤΑΧΥΔΡΟΜΙΚΗ ή ΕΛΤΑ ΚΟΥΡΙΕΡ\nΟι αποστολές μας είναι καθημερινές, 5 ημέρες την εβδομάδα.\nΣε περίπτωση που κάποιο προϊόν που παραγγείλετε δεν είναι άμεσα διαθέσιμο, ενημερώνεστε άμεσα για την ακριβή ημέρα παραλαβής του από την εταιρεία.\n· ΔΩΡΕΑΝ για ΟΛΕΣ τις παραγγελίες άνω των 69€, με κούριερ είτε με κατάθεση σε λογαριασμό είτε αντικαταβολής\n- Για παραγγελίες μέχρι 69€\n3,5€ + 1,5€ ευρώ αντικαταβολή έως 5 κιλά.\nΣΕ ΔΕΜΑΤΑ ΜΕΓΑΛΟΥ ΟΓΚΟΜΕΤΡΙΚΟΥ ΒΑΡΟΥΣ ΑΝΩ ΤΩΝ 8 ΚΙΛΩΝ (ΟΓΚΟΜΕΤΡΙΚΑ) ΕΠΙΚΟΙΝΩΝΗΣΤΕ ΜΑΖΙ ΜΑΣ ΓΙΑ ΤΗΝ ΚΑΛΥΤΕΡΗ ΔΥΝΑΤΗ ΕΞΥΠΗΡΕΤΗΣΗ ΣΑΣ.\nΕΠΙΣΗΣ ΣΕ ΠΑΡΑΓΓΕΛΙΕΣ ΑΠΟ ΕΠΑΓΓΕΛΜΑΤΙΕΣ-ΞΕΝΟΔΟΧΕΙΑΚΑ ΟΙ ΑΠΟΣΤΟΛΕΣ ΘΑ ΓΙΝΟΝΤΑΙ ΜΕ ΜΕΤΑΦΟΡΙΚΗ ΕΤΑΙΡΙΑ ΚΑΙ ΚΑΤΑΘΕΣΗ ΣΤΗΝ ΤΡΑΠΕΖΑ ΚΑΙ ΤΑ ΕΞΟΔΑ ΘΑ ΒΑΡΥΝΟΥΝ ΤΟΝ ΑΓΟΡΑΣΤΗ.\nΚατά την εισαγωγή των στοιχείων της κάρτας σας η τράπεζα δεσμεύει και δεν χρεώνει αρχικά το ποσό της παραγγελίας σας. Η χρέωση της πιστωτικής/χρεωστικής σας κάρτας γίνεται κατά την τιμολόγηση, έτσι ώστε να αποφεύγονται προβλήματα σε περιπτώσεις μή άμεσης διαθεσιμότητας. Για να διασφαλιστεί η απόλυτη ασφάλεια των ηλεκτρονικών συναλλαγών μέσω πιστωτικών καρτών, αυτές γίνονται μέσα από το σύστημα ασφαλείας της Alpha Bank. Το νόμισμα των συναλλαγών είναι το ευρώ.\nΠληρώνετε κατά την παραλαβή των προϊόντων της παραγγελίας σας. Η αντικαταβολή χρεώνεται με 1,5€.\nΚαταθέτετε το ποσό που αντιστοιχεί στην αξία της παραγγελίας σας σε τραπεζικό λογαριασμό.\nΕΘΝΙΚΗ ΤΡΑΠΕΖΑ αρ.λογαριασμού: 741/001894-50\nΤΡΑΠΕΖΑ ΠΕΙΡΑΙΩΣ αρ. λογαριασμού: 5265-086666-857\nIBAN : GR6301722650005265086666857\nΌνομα δικαιούχου Καπετανάκη Ζαφειρία Αικατερίνη


Ο Αείμνηστος Αρχιεπίσκοπος Κύπρου Μακάριος ο Γ΄ τιμάται στην Κένυα (ΦΩΤΟ)\nΓράφτηκε από τον/την Romfea.gr. 08/08 10:21\nΗ διαχρονική μαρτυρία του στην αφρικανική ήπειρο\nΤο Σάββατο το πρωί τελέσθηκε στον ιερό ναό του Αγίου Μακαρίου πανηγυρική θεία λειτουργία της Πατριαρχικής Ορθόδοξης Θεολογικής Σχολής «Αρχιεπίσκοπος Κύπρου Μακάριος ο Γ΄» που βρίσκεται στην περιοχή Ριρούτας, προαστίου της Ναϊρόμπης.\nΤης θείας και ιεράς αυτής μυσταγωγικής συνάξεως προεξήρχε ο Σεβασμιώτατος Μητροπολίτης Ναϊρόμπης κ. Μακάριος, βοηθούμενος από αρκετούς κληρικούς, συνεργάτες και ιεροσπουδαστές. Κατά τη διάρκεια της θείας λειτουργίας έψαλλε μελωδικότατα η χορωδία της Πατριαρχικής Σχολής.\nΌπως είναι γνωστό, ο αείμνηστος Αρχιεπίσκοπος Μακάριος συνέδεσε το όνομά του από την εποχή που οι Άγγλοι τον εξόρισαν στις Σεϋχέλλες. Τόσο κατά τη σύλληψή του όσο και κατά την επιστροφή του, διήλθε και στάθμευσε για λίγο στη Ναϊρόμπη.\nΤότε, τόσο η Κύπρος όσο και η Κένυα αγωνίζονταν για την αποτίναξη του Αποικιακού καθεστώτος. Πρωτοπόροι σ’ αυτόν τον αγώνα στην Κύπρο ο Μακάριος και στην Κένυα ο Κενυάτα, οι οποίοι, στο τέλος, μετά την ανεξαρτησία των χωρών τους, ανεδείχθησαν πρώτοι πρόεδροι. Έτσι αναπτύχθηκε, σε ανύποπτο χρόνο, μια βαθιά και ειλικρινής φιλία ανάμεσα στους δύο άνδρες που τελικά αποδείχθηκε ότι έτσι ήταν το σχέδιο του Θεού, όπως θα δούμε πιο κάτω.\nΤο 1970 γίνεται η πρώτη επίσημη αναφορά. Ο Πρόεδρος Κενυάτα, θέλοντας να τιμήσει τον Αείμνηστο Μακάριο για την ηρωική στάση που τήρησε κατά τη διάρκεια της Βρετανικής κυριαρχίας, υποστηρίζοντας με σθένος, δυναμικότητα και βαθιά πίστη τους καταπιεσμένους λαούς της Αφρικής τον κάλεσε επίσημα να επισκεφθεί την Κένυα.\nΠράγματι, η επίσκεψη εκείνη πραγματοποιήθηκε και ο λαός της Κένυας επεφύλαξε στον Αείμνηστο Μακάριο μεγαλειώδη υποδοχή. Απ’ όπου περνούσε έτρεχαν οι άνθρωποι να πάρουν την ευλογία του. Τότε ακριβώς είχε την ευκαιρία να επισκεφθεί τις εστίες των Κενυατών Ορθοδόξων και να γνωρίσει για πρώτη φορά την ύπαρξη Ορθόδοξης Ιεραποστολής, κάτι που τον συγκίνησε βαθύτατα.\nΤόση ήταν η συγκίνησή του που δήλωσε ότι: «εκείνον το οποίον ιδιαιτέρως με συνεκίνησε είναι το γεγονός ότι εις την Ανατολικήν Αφρικήν υπάρχουν χιλιάδες ιθαγενών, οίτινες ακολουθούν την Ορθόδοξον Χριστιανικήν θρησκείαν, ειλικρινώς δε πιστεύω, ότι η Ελλάς δύναται μεγάλως να συμβάλει εις τον εκχριστιανισμόν εκατοντάδων χιλιάδων ιθαγενών και διά της Ορθοδοξίας, να ακτινοβολήση το ελληνικόν πνεύμα εις την απέραντον Αφρικανικήν Ήπειρον».\nΔεν έμεινε στα λόγια μόνο ο Μακάριος. Προχώρησε στην υλοποίηση ενός μεγαλεπίβολου σχεδίου. Ύστερα από συνεννοήσεις με τον τότε Πατριάρχη Αλεξανδρείας Νικόλαο τον Στ΄ και τον Μητροπολίτη Ειρηνουπόλεως Νικόδημο αλλά και με τις πολιτικές αρχές της χώρας έφθασε τον Μάρτιο του 1971 στην Κένυα.\nΚατά τη διάρκεια της παραμονής του τέλεσε ομαδικές βαπτίσεις πέντε χιλιάδων ιθαγενών στις ενορίες Καγκίρα και Κιχούτι στο Νιέρι. Το πιο σημαντικό φυσικά γεγονός ήταν η κατάθεση του θεμελίου λίθου Ιερατικής Σχολής στην Ριρούτα - προαστίου της Ναϊρόμπης.\nΟ Αρχιεπίσκοπος Μακάριος, με την πράξη του αυτή αναδεικνύεται ένας πνευματικός πατέρας και υποστηρικτής του έργου της εξωτερικής ιεραποστολής. Έτσι, στην καρδιά της Αφρικανικής Ηπείρου ένα πνευματικό φυτώριο αναπτύσσεται, προσφέροντας την ταπεινή του διακονία στους μέλλοντες νέους σκαπανείς της Ορθοδοξίας.\nΕίναι αυτοί που κουρασμένοι στρατοκόποι, πεινασμένοι και διψασμένοι, τρέχουν στις πηγές των πνευματικών υδάτων για να σηκώσουν το βαρύ φορτίο της ιστορίας της Αγάπης και της Λυτρώσεως. Γιατί μέσα στο περιβάλλον που ζουν ετοιμάζονται να αναλάβουν και να γίνουν εντολοδόχοι μιας μεγάλης και θείας αποστολής, για να εκπληρώσουν τους λόγους Εκείνου που πάνω στον Σταυρό έχυσε το αίμα Του για τη σωτηρία του ανθρωπίνου γένους.\n«Εδόθη μοι πάσα εξουσία εν ουρανώ και επί γης. Πορευθέντες μαθητεύσατε πάντα τα έθνη, βαπτίζοντες αυτούς εις το όνομα του Πατρός και του Υιού και του Αγίου Πνεύματος, διδάσκοντες αυτούς τηρείν πάντα όσα ενετειλάμνην υμίν».\nΤο νόημα της παρουσίας αυτού του πνευματικού φυτωρίου δεν είναι τυχαίο ούτε και απλό. Είναι η ίδια η παρουσία, η ζωή και το έργο της Εκκλησίας μας. Εδώ ανάβει ένα καντήλι και ακούεται καθημερινά μια καμπάνα που καλεί ουσιαστικά τους ανθρώπους για μια πορεία ευαγγελική, σωτήρια. Μπορεί το μικρό αυτό καντήλι που ανάβει αθόρυβα, απλά, σιγά και αδύνατο μια μέρα να γίνει φάρος και αστέρας πολύφωτος που θα σκορπίσει το δυνατό και φωτεινό του σήμα σ’ όλα τα πλάτη και βάθη της Αφρικανικής Ηπείρου.\nΑυτή η καμπάνα σημαίνει περίεργα και καλεί τώρα τους λίγους ενοίκους αυτού του χώρου και σε λίγο θα προσκαλεί ολόκληρο το πνευματικό στράτευμα για την αφύπνιση και εγρήγορση προς καθολικό εκχριστιανισμό της Αφρικής.\nΕδώ στην Αφρική η ύπαρξη και λειτουργία της Πατριαρχικής Σχολής που φέρει το όνομα του θεμελιωτή και προστάτη της αποτελεί ένα πολύτιμο πνευματικό διαμάντι για τη ζωή και τη συνεχή δράση της Αφρικανικής Ορθοδοξίας.\nΌπως ο ίδιος ο Αείμνηστος Αρχιεπίσκοπος Κύπρου Μακάριος τόνισε την ημέρα που κατέθετε τον θεμέλιο λίθο της Σσχολής: «… το Θεολογικόν τούτο Σεμινάριον, θα βοηθήση τους Αφρικανούς αδελφούς μας εις την οδόν του Θεού και εις την αναζήτησιν της χριστιανικής αρετής και αγάπης. Με τας ευλογίας του Παντοδύναμου Θεού ιδρύομεν κέντρον, από το οποίον οι ιεραπόστολοι του Χριστού θα διαδώσουν τον λόγον του Κυρίου εις την περιοχήν αυτήν του κόσμου και θα ενσταλάξουν την παρήγορον χαράν του Ευαγγελίου εις τας καρδίας των προσφιλών Αφρικανών αδελφών μας…». Πόσο αληθινά και προφητικά είναι τα λόγια αυτά που πραγματοποιούν στο ακέραιο την αποστολή της Πατριαρχικής μας Σχολής.\nΈτσι, το κέντρο αυτό της πνευματικής ανασυγκρότησης και αφύπνισης των Αφρικανικών φυλών επιτελεί ένα έργο κολοσσιαίο και πρωτοποριακό. Οι μαθητές οικότροφοι ακολουθούν ένα πρόγραμμα όχι μόνο ακαδημαϊκής κατάρτισης αλλά περισσότερο λειτουργικής γιατί τελούνται καθημερινά ο όρθρος, ο εσπερινός, το απόδειπνο, το κομποσκοίνι, η λειτουργία, η αγρυπνία… Μέσα σ’ αυτόν τον λειτουργικό κύκλο ετοιμάζονται οι εργάτες του ευαγγελικού λόγου και της Ορθοδοξίας, προγυμνάζονται και ενδυναμώνονται με τη δύναμη της προσευχής για τον αγώνα που τους περιμένει.\nΑυτά είναι τα γνήσια, τα πραγματικά παιδιά της βασιλείας του Θεού που αγωνίζονται για την εδραίωση της Μιας, Αγίας, Καθολικής και Αποστολικής Εκκλησίας. Με κόπους, στερήσεις, πολλά δάκρυα, μαρτύριο και αυταπάρνηση οδηγούνται καθημερινά προς εκεί ψηλά, στον Σταυρό του Κυρίου, στην Αναστάσιμη χαρά που τους γεμίζει με ελπίδα ανεξάλειπτη, με δέος βαθύ, με φόβο Θεού, με θεία προσμονή και θάρρος.\nΕίναι το έργο αυτό που επιτελείται σήμερα στους χώρους του Πατριαρχικού Σεμιναρίου μια μυσταγωγία, ένα θαύμα. Καθημερινά ζούμε την πραγματικότητα της Ορθοδοξίας γιατί στην εστία αυτής της αγάπης ψάλλουν γλώσσες και φυλές και υμνούν τον Κύριο. Μεταφέρει το μήνυμα «κατηλλάγημεν τω Θεώ» και ότι η ζωή εδώ έχει ένα συγκεκριμένο και αυτοτελές προορισμό «θέλει πάντας ανθρώπους σωθήναι και εις επίγνωσιν αληθείας ελθείν». Διάπλατα ανοίγουν οι πόρτες της Βασιλείας του Θεού γιατί οι καρδιές κολυμπούν μέσα στο έλεος και την πολυευσπλαχνία του Μεγαλοδύναμου Θεού.\nΟ μέλλων ιστορικός της νεώτερης εκκλησιαστικής ιστορίας, οπωσδήποτε, όταν αναφέρεται στο πρόσωπο του Αείμνηστου Αρχιεπισκόπου Κύπρου κυρού Μακαρίου του Γ΄ ως τη μεγαλύτερη εκκλησιαστική φυσιογνωμία ενός πρωτοπόρου που χωρίς αυτοπροβολή αλλά αθόρυβα, μα αποτελεσματικά και δημιουργικά, συνέβαλε στην ανασυγκρότηση και αναζωπύρωση της ιδέας της εξωτερικής ιεραποστολής στο κέντρο της Αφρικανικής Ηπείρου.\nΕυχαριστώ τον Θεό που ο ίδιος ο Αείμνηστος επέλεξε την αναξιότητά μου σε μια εποχή που ακόμα βρισκόμουν στο μέσο των μεταπτυχιακών μου σπουδών στο Πανεπιστήμιο της Οξφόρδης με υποτροφία από τον ίδιο να αναλάβω τη συνέχεια αυτού του ιερού έργου που αγάπησε τόσο αλλά δεν πρόλαβε να το δει πραγματοποιημένο. Η επιλογή του αυτή αλλά και η επιμονή του να αναλάβω τη διεύθυνση της Σχολής, τελικά όλα αυτά όπως εξελίχθηκαν στη συνέχεια φαίνεται καθαρά ότι είχε μέσα του το προφητικό χάρισμα και έβλεπε πολύ μακριά.\nΉθελε να δώσει στην Αφρικανική Ορθοδοξία του Πατριαρχείου Αλεξανδρείας και πάσης Αφρικής ένα προπύργιο, ένα ουσιαστικό φυτώριο και κέντρο για να μπορέσει να προσφέρει στους Αφρικανούς ό,τι καλύτερο για να έχουν τη δυνατότητα να μορφωθούν μέσα από την πνευματική και λειτουργική παράδοση της Εκκλησίας μας, μια σωστή κατεύθυνση. Αυτό γίνεται σήμερα στον χώρο αυτό. Κτυπά κάθε πρωί με την ανατολή του ήλιου η καμπάνα, προσκαλώντας τους μελλοντικούς ηγέτες και ιερείς να πλησιάσουν το φως το αληθινό, τον ίδιο τον Θεό που φωτίζει και λαμπρύνει το σύμπαν.